IslamBosna » Oko 2.000 opozicionih boraca ušlo u Siriju preko granice sa Turskom\nIDIŠ, kurdi, opozicija, PYD, sirija, turska, YPG\nIslamBosna.ba- Najmanje 2.000 opozicionih boraca je u srijedu prešlo tursku granicu krenuvši za sirijski grad Azaz u sjevernoj pokrajini Haleb, gdje se nalaze opozicione snage koje su se povukle uslijed napredovanja PYD i YPG snaga, prenosi nekoliko opozicionih izvora.\nBorci su prešli granični prijelaz Bab es-Selam na putu do grada Azaza gdje žele pomoći opozicionarima u borbi protiv boraca PYD- a i YPG-a.\nOpozicione snage su izgubile jedan dio teritorija od režimskih snaga u sjevernom dijelu pokrajine Haleb, koji su pokrenuli ofanzivu uz podršku ruskih zračnih udara.\nOpservartorija navodi da su saznali da je na stotine boraca stiglo u podruje Azaza i da je većina boraca došla u Haleb preko Turske. “Pouzdani izvori potvrdili su Opservatoriji da je kretanje boraca pod nadzorom turskih vlasti”.\nOpservatorija je objavila 15. februara da su preko svojih izvora u Halebu saznali da je oko 350 boraca iz opozicionih snaga naoružanih lahkim i teškim naoružanjem ušlo preko vojnog graničnog prijelaza Atame’ u sjevernom dijelu Haleba i da su pojedini od njih stigli u Tal Rifaat u pratnji modernog oružja. Opservatorija dalje dodaje da su njihovi izvori potvrdili da su turske vlasti dozvolile da prođu granicu te da su nadgledale njihov tranzicioni proces iz Idliba prema sjevernom Halebu.


Na hrvatskom tržištu limun iz Turske tretiran opasnim fungicidom\n02. novembar 2014. 13:18:09\tPročitano 2604 puta\nRegionalna organizacija za zaštitu potrošača (ROZP) iz Karlovca upozorila je da se na tržištu prodaje limun iz Turske tretiran po zdravlje opasnim fungicidom, zbog čega je prilikom kupovine neophodno pažljivo pročitati deklaraciju.\n"Nije uvek povoljnije ono što je jeftinije, a ako nema deklaracije na proizvodu, tražite od trgovca da je postavi i da vam je predoči", savetuje ROZP povodom nestašice limuna na svetskom tržištu i rasta cena, ali i prodaje limuna tretiranih fungicidima.\nOva organizacija navodi da se trgovci uvezli jeftiniji limun iz Turske na čijoj deklaraciji piše "ne koristiti koru, limun je tretiran imazalilom" i upozorava da je deklaracija napisana sitnim, jedva čitljivim slovima.\nROZP tvrdi da imazalil kod dojenčadi i male dece izaziva probleme u centralnom nervnom sistemu, da je kancerogen, te da kod odraslih deluje loše na reproduktivne organe.\n"To je fungicid koji prodire kroz koru na celi plod limuna, vrlo je stabilan, čak i na višim temperaturama", ističu iz organizacije koja okuplja udruženja za zaštitu potrošača iz pet županija u Hrvatskoj.\nViše iz ove kategorije « Evropska komisija može da zabrani e-cigarete Isplativ šoping u komšiluku »


Balkanrock Sessions: Norman Beaker na sceni - Pecina posla\n03/06/2022 Autor pecinaposla Leave a Comment\nNa Balkanrock Sessions do sada su nastupali izvođači iz Beograda, Pančeva, Zagreba, Skoplja, Niša, Kruševca, Novog Sada… Ponuda je od 16. maja na Balkanrock Youtube kanalu dopunjena i sa jednim sjajnim iz Mančestera.\nU pitanju je legendarni Norman Beaker, član „Blues Hall of Fame US“ i predvodnik britanske bluz scene više od četiri decenije, veoma cenjen gitarista, pevač, tekstopisac i producent. Jedan je od muzičara koji su uglavnom bili izvan medijske pažnje, pa je možda iznenađujuće da je tokom svoje karijere radio sa svetskim imenima, kao što su Graham Bond, Jack Bruce, Chuck Berry, Jimmy Rogers, Alexis Korner, Buddy Guy, Lowell Fulson, Fenton Robinson, kao i B. B. King.\nNova sezona online koncerata pod nazivom „Balkanrock sessions“ je uveliko u toku i možete ih gledati bilo kada na Youtubeu. Na svake dve sedmice možemo očekivati novog izvođača, a sada ne propustite Normana Beakera.\nCeo session, koji traje nešto više od 35 minuta i u kome ćete, siguran sam uživati, pogledajte i preslušajte na sledećem linku:\n…kao i OVDE … 😉\nIzvor: Nemanja Đorđević / Balkanrock


Zapelo sa Esmarkom pa tražimo još 15 dana - SDCafe.rs\nHome\tInfo\tZapelo sa Esmarkom pa tražimo još 15 dana\nZapelo sa Esmarkom pa tražimo još 15 dana\nTeški pregovori naše vlade i američkog „Esmarka” o preuzimanju „Železare Smederevo”, nisu blizu kraja kako se ovih dana stekao utisak. Kako „Politika” saznaje iz dobro obaveštenih izvora, naši državni zvaničnici poslali su u Brisel zahtev da se rok za prodaju čeličane produži za 10 do 15 dana. Inače, rok da se „Železari” udahne treći život, kako je to jednom prilikom simbolično nazvao ministar finansija Dušan Vujović, ističe 31. januara. Nakon tog datuma, po Sporazumu o stabilizaciji i pridruživanju, koji je naša zemlja potpisala sa Evropskom unijom, država Srbija više neće moći da pomaže svoju čeličnu industriju.\nNaš izvor očekuje da će naša vlada od Brisela dobiti zeleno svetlo za produžetak pregovora i da će posao biti gotov do 15. februara.\n– Pregovori se sada vode na tehničkom nivou. Dijalog će biti ponovno nastavljen u ponedeljak, kada u Srbiju ponovo dolazi Džejms Bušar, predsednik „Esmark” grupe i nakon što se premijer Aleksandar Vučić vrati s puta – kaže naš izvor i dodaje da je uz zahtev za produžetak roka u Brisel poslat i biznis plan za „Železaru”.\nŠta je bila tačka spoticanja u pregovorima i zašto posao neće biti završen do 31. januara? Prema našim saznanjima zapelo je oko garancija, jer je Vlada Srbije tražila od „Esmarka” da položi jemstvo da će proizvodnja čelika biti obezbeđena na duži rok.\n– I jedna i druga strana znaju da „Železara” ništa ne vredi. Zato je i prethodna vlada preuzela za jedan dolar. Ova kompanija mesečno državi pravi gubitke od 10 do 15 miliona evra. Međutim, „Železara” ima sirovine u vrednosti od 95 miliona dolara na kojima „Esmark” može da zaradi od 15 do 20 miliona dolara – objašnjava naš sagovornik.\nKljučno je da se pokrene druga visoka peć, kako bi se nekoliko puta povećao trenutni nivo proizvodnje. To nije moguće bez finansijskih sredstva. Prema našim saznanjima, „Esmark” će za te namene podići kredit u iznosu od 200 miliona dolara. Država Srbija neće biti garant za taj zajam, jer je naš javni dug veoma visok, a to nije moguće i po dogovoru sa Međunarodnim monetarnim fondom (MMF). Od „Esmarka” su tražene i garancije da neće otpuštati radnike.\nIako u javnosti može da se čuje da dug „Železare” prelazi pola milijarde evra (bankama oko 260, dobavljačima 120 i za sirovine oko 145 miliona evra), naš sagovornik kaže da je država u prethodnoj godini svoja potraživanja već „ispeglala”.\nU slučaju da pregovori ne uspeju, postoji opasnost da čeličana ode u stečaj, jer država, ako Brisel ne produži rok, od 1. februara gubi pravo da finansijski ili na bilo koji drugi način dotira „Železaru” i njenu proizvodnju, narušavajući tako konkurenciju na tržištu Evropske unije. Posle tog datuma prestaju svi vidovi povoljnosti – od poreskih do olakšica u transportu. Ako „Železara”, u slučaju neuspešnih pregovora, ne ode u stečaj, a država nastavi da pomaže njen rad, time bi se direktno kršio Sporazum o stabilizaciji i pridruživanju.\nU planu za restrukturiranje, za koji zeleno svetlo daje Brisel, treba da budu definisani precizni detalji, kako bi Evropska unija mogla da nadgleda njegovo sprovođenje.\nOsnivač i prvi čovek „Esmark stil grupe” Džejms Bušar obećao je, ranije, da će ta kompanija u srpsku čeličanu uložiti 400 miliona dolara u narednih nekoliko godina, kao i da neće otpuštati radnike. Samo u 2015. godini investirali bi 28 miliona dolara, pokrenuli bi drugu visoku peć koja već neko vreme ne radi.\nPravo učešća na tenderu za dokapitalizaciju „Železare”, koji je raspisan 5. decembra prošle godine, imali su investitori čiji je godišnji prihod u poslednje tri godine pojedinačno bio najmanje 300 miliona dolara. Obaveza kupca prema tim uslovima je da do kraja 2016. pokrene proizvodnju u drugoj visokoj peći koja će raditi sa najmanje 50 odsto kapaciteta, a da istovremeno održava punu proizvodnju visoke peći „jedan”.\nOčekuje se da će „Esmark” proizvodnja dostići maksimalno dva miliona tona čelika godišnje, a možda i više.\n„Železara” je prvi put prodata nakon stečaja u martu 2003. američkom „Ju-Es stilu” za 23 miliona dolara i do početka 2012. bila je veliki izvoznik i obuhvatala do 13 odsto ukupnog izvoza Srbije. Vlada Srbije je u januaru 2012. godine otkupila„Železaru” od američkog „Ju-Es-stila” za simboličan jedan dolar. Ukoliko bi „Esmark” preuzeo smederevsku čeličanu, time bi se „Železari” udahnuo treći život.\nM. Avakumović, A. Telesković\nSmedereski komunalci čiste Kragujevac jer u Smederevu nema posla\nPostoji granica ispod koje vlada neće ići\nNastavak suđenja u aferi Indeks


Loši zakoni ugrožavaju rad | SerbianForum\nLoši zakoni ugrožavaju rad\nPredstavnici nevladinih organizacija istakli su danas da se zakonima o budžetskom sistemu, porezu na dobit i o računovodstvu otežava i ograničava rad NVO.\nS druge strane, predstavnici Ministarstva finansija izmene su opravdali boljom kontrolom državnih para.\nNa konferenciji za novinare predstavnici civilnog sektora izneli su zamerke na izmene Zakona o budzetskom sistemu, Zakon o porezu na dobit i Nacrt zakona o računovodstvu.\nIzmenama Zakona o budžetskom sistemu organizacije i udruženja tretiraju se kao državne institucije koje moraju da se upišu u registar i otvore račune u Upravi za trezor kako bi mogle da koriste sredstva iz budžeta.\nDubravka Velat iz Građanskih inicijativa rekla je da se predstavnici civilnog sketora zalažu da tokovi novca budu transparentni, ali da ne vide razlog zašto bi se otvarali posebni računi u Upravi za trezor, koja čak i nema filijale u svim delovim Srbije.\nOna je rekla i da su predstavnici civlnog sektora imali kratak rok od mesec dana da se upišu u registar za šta su morali da izdvoje oko 10.000 dinara, što je za mala udruženja bila velika suma.\nPredstavnik Ministarstva finansija Milorad Ivšan istakao je da je da ne razume problem oko registracije, pošto je dovoljno da se udruženje registruje samo jednom i dodao da je cilj Zakona bolja kontrola nad budžetskim sredstvima.\n"Interes države je da sredstva budu u državnoj kasi, ne da se prelivaju privatnim bankama koje slobodno raspolažu tim novcem. Račun u Upravi za trezor je kao i svaki drugi, kao u bilo kojoj poslovnoj banci", rekao je Ivšan.\nIpak, priznao je da su uočeni problemi u primeni Zakona zbog čega je postignut dogovor da udruženja koja za projekte dobijaju više od 50 odsto sredstava od države otvore namenske račune i da ne moraju da se registruju.\nIšvan je kazao da se iz budžeta za civilni sektor godišnje izdvaja oko 6,5 milijardi evra na šta je oštro regovao predstavnik NVO Mladi Srbije Dragiša Živković.\nPrema njegovim rečima, izdvajanje za civilni sektor predviđa sredstva za poltičke partije, crkve i verske zajednice koji su najveći korisnici budžetskih sredstava. "Civilni sektor ne raspolaže tolikim novcem. Većina sredstava vrati se državi kroz plaćanje poreza", rekao je Živković i dodao da je poseban problem sa Zakonom što ne predviđa da udruženja raspolažu gotovim novcem.\nDragan Golubović iz Evropskog centra za neprofitno pravo ukazao je da su Nacrtom zakona o računovodstvu i Zakonom o porezu na dobit diskriminisani predstavnici nevladinih organizacija.\n"Zakonom o porežu na dobit se favorizuju javne ustanove. Poreske olakšice od 3,5 odsto predviđene su samo za ustanove socijalne zaštite, a ne i organizacije civilnog sektora koje pružaju socijalnu zašitu", rekao je Golubović.\nPrema njegovim rečima Zakonom o porezu na dobit krši se Ustav, pošto oslobađa verske zajednice i crkve da predaju finansijske izveštaje. "Čuli smo da država želi da upostavi bolju kontrolu novca, a nisu uključili u registar crkve i verske zajednice koja su pravna lica. Ustav ne predviđa izuzetke u kontroli raspolaganja sredstvima pravnih lica", istakao je Golubović.


Akcija britanske obavještajne službe: Režim u Podgorici podržava Haradinaja da razbije sve dogovore oko Kosova! – Borba\nAkcija britanske obavještajne službe: Režim u Podgorici podržava Haradinaja da razbije sve dogovore oko Kosova!\nBritanska obavještajna služba MI-6 preko vlasti u Crnoj Gori, koje tijesno sarađuju sa Ramušom Haradinajem, pokušava da minira svaki dogovor oko statusa Kosova i Metohije, saznaje Borba. Haradinaj, koji je formalni vođa na Kosovu, a ne Hašim Tači, ne želi da se riješi pitanje južne srpske pokrajine već da se zadrži sadašnji status. U tom naumu, ima punu podršku rukovodstva Crne Gore, a tu politiku kreira britanska obavještajna služba.\n-Haradinaj se protivi svakom rješenju na Kosovu, osim da se zadrži status kvo, što bi mu više odgovaralo. Britanska služba korodinira sve njegove poteze, a Haradinaj je odnedavno dobio i podršku vlasti u Crnoj Gori, koja takođe minira sve pokušaje da se dođe do nekog rješenja vezano za Kosovo. Vlast u Crnoj Gori želi da Srbija ne riješi pitanje statusa Kosova i Metohije. Ovo iz razloga jer se plaše da će onda Srbija, kada riješi pitanje Kosova, da se okrene rješavanju problema koji srpski narod ima u Crnoj Gori, kaže naš dobro obaviješteni sagovornik.\nZato Haradinaj ima punu podršku Crne Gore da minira svako rješavanje statusa Kosova, jer dok god on istrajava u svom naumu, režim u Podgorici je miran, da se neće ovdje otvoriti pitanje srpskog naroda.\n-Vlast u Crnoj Gori se plaši rješavanja pitanja srpskog naroda, jer su svjesni da sadašnje vlasti u Beogradu žele da otvore to pitanje i da ga konačno riješe, ističe naš sagovornik.\nTags:Crna GoraDPSKosovoMI-6pregovoriRamus Haradinaj


DRAMA ISPRED HOTELA U MELBURNU Na desetine policajaca ušlo u zgradu, Noletov brat potvrdio: U šoku sam! - Sportal\n03 Foto: Stare Slike\nPetar Lazić - Vest objavljena: 10:12 - 10.01.2022\nMada je pobedio pred federalnim sudom Viktorije, Novak Đoković neće moći da ostane u Australiji - prema novoj odluci tamošnjih vlasti.\nVelika drama se odvija u Melburnu gde tamošnje vlasti ipak žele da deportuju najboljeg tenisera sveta, pored sudske odluke da mu se vrati viza. Prema informacijama iz Australije, veliki broj policijskih snaga je ušao u zgradu u kojoj je Novak sa njegovim timom, tu su i policijski kombiji kojim bi trebalo da Srbin bude odveden u imigracioni pritvor.\nImigraciona služba želi da izbaci Novaka iz države uprkos odluke suda koja je bila pozitivna po Đokovića na osnovu toga što je sudija Entoni Keli istakao da je pratio sve smernice i da mu zvaničnici nisu na vreme dostavili adekvatne informacije, te da je imao validno medicinsko izuzeće.\n- Besana noć za čitavu familiju, teški momenti za nas. Novak je pokazao da je istrajan i veruje u sebe i svoja viđanja i ideale. Izborio se za ceo svet, sa druge strane imamo australijski sistem, sudija je doneo pravu odluku na osnovu činjenica i nije postojao razlog za drugom sudskom odlukom, ali dobijamo informacije da je ministar unutrašnjih poslova iznad suda. Novak je upao u ozbiljan politički vrtlog, narod Australije je nesrećan, zaključani su od početka pandemije i definitivno je politika, sve vreme je to. Ono što mi možemo jeste da se svi angažujemo i po društvenim mrežama pustimo ovu vest - Novaka opet hoće da zarobe i zatvore. To je poslednja informacija, trenutno se konsultujemo sa PR službama o sledećim koracima. On je sada sa advokatima u prostorijama gde su bili tokom suđenja i trenutno gleda i razmišlja o opcijama - izjavio je Đorđe Đoković na televiziji "Prva".\nNa vest da je policija ušla u zgradu gde je Novak Đoković, Đorđe je poručio:\n- U šoku sam. Pričam o tome koliko daleko mogu da idu, ne mogu da kažem ni branioci pravde. Ovo je neverovatno i očigledno nalog jednog pohlepnog i bahatog političara, to je sve što imam da kažem.


Povećati minimalne penzije | Palelive.com\nPočetna Novosti Aktuelnosti Povećati minimalne penzije\nSrpska demokratska stranka najavila je da će u okviru penzione politike, ako dođe na vlast, povećati minimalne penzije u okviru penzione politike i omogućiti penzionerima da ne plaćaju participacije i da ne čekaju mjesecima na preglede.\nPoslanik SDS-a u Predstavničkom domu parlamenta BiH Aleksandra Pandurević istakla je na Palama na tribini o temi „Penziona politika za dostojanstvo i pristojan život penzionera“ da 45.000 penzionera u Republici Srpskoj sada živi od 146 KM penzije i da se minimalne penzije mogu povećati.\nOna je istakla da su penzioneri cijeli život plaćali zdravstveno osiguranje i da je „vrijeme da ova država vrati dug koji ima prema njima“.\nŠef Kluba poslanika SDS-a u Narodnoj skupštini Republike Srpske Vukota Govedarica rekao je da je sada najpotrebnije sanirati Fond PIO od kratkoročnih i dugoročnih obaveza, odnosno sanirati njegov deficit.\n„Frapantan je podatak da je u Republici Srpskoj u proteklom mjesecu penzionera bilo 7.000 više nego radnika“, naveo je Govedarica i naglasio da je u narednom periodu potrebno uraditi socijalnu kartu svih penzionera, jer u toj populaciji postoje ogromne razlike.\nPredsjednik PUP-a Ilija Stevančević ukazao je na to da su sadašnje penzije u Republici Srpskoj najniže u Evropi i da će u koaliciji sa SDS-om pokušati da riješe određene probleme i vrate čast i dostojanstvo tih ljudi.\nPrethodni članakDanas u Vardištu memorijal „Dragan Grujević Gaga“\nNaredni članakDvije fudbalske ljepotice prve večeri turnira


Od 1. avgusta dvojica stradalih na gradilištima\nNa gradilištima u Srbiji od 1. avgusta dve osobe su poginule, pet je teže povređeno, a 11 lakše, saopštilo je Ministarstvo za rad, zapošljavanje, boračka i socijalna pitanja.\nTo ministarstvo je ocenilo da su jedan od razloga povreda na radu i visoke spoljne temperature koje se duži period ne spuštaju ispod 35 stepeni Celzijusa, i još jednom apelovalo na poslodavce i zaposlene da dosledno primenjuju mere bezbednosti i zdravlja na radu.\n"S obzirom na to da takve temperature dodatno utiču na umor i pad koncentracije zaposlenih koji rade na otvorenom, još jednom se upozoravaju poslodavci i radnici da se pridržavaju propisa iz ove oblasti, Preporuka Vlade i Smernica za rad na visokim temperaturama", piše u saopštenju.\nPoslodavcima je savetovano da organizuju češće smene zaposlenih koji rade na otvorenom, češće pauze, uz obezbeđivanje velikih količina vode i bezalkoholnih napitaka, i prostora gde zaposleni mogu da se sklone od sunca.\nPored toga, obavezno je informisanje radnika o rizicima po zdravlje zbog izlaganja visokim temperaturama, o simptomima toplotnog udara i drugih bolesti, kao i obezbeđivanje i pružanje prve pomoći ukoliko dođe do zdravstvenih problema, ističe se u saopštenju.\nNBS smanjila kamatnu stopu na 5,5 odsto


Futsal: Salines savladao aktuelnog prvaka države – Glas TK\nFutsal: Salines savladao aktuelnog prvaka države\nU okviru 2. kola Futsal premijer lige BiH, Tuzlanski futsal klub „ Salines Tuzla City“ večeras je u tuzlanskom Mejdanu pobijedio aktuelnog prvaka države FC „ Mostar SG“ iz Mostara rezultatom 5:3.\nOvo je velika pobjeda za tuzlanski tim koji je je prekinuo niz uspješnih nastupa suparničke ekipe koja je bila bolja u pet susreta lige i nije poražena ni u jednoj utakmici. Strijelci za Jarčeve su bili Deni Imširović, Mirko Marinković, Osman Beganović i Admir Ćorhodžić .\nBio je to susret starih rivala ali ovaj put sa izmjenjenim postavama jer i jedna i druga ekipa u novu sezonu je ušla sa promjenama. Jarčevi su , ipak, željeli više od ovog susreta i na kraju porazili izuzetno jaku ekipu iz Mostara.\n„ Mostar je velika ekipa, zato nam ova pobjeda mnogo znači, a drugima ostavlja mnoga pitanja iznad glava. Dobili smo utakmicu danas, zato što smo više željeli, zato što smo više htjeli“- prokomentarisali su pobjedu iz „Salinesa“ koji je ove godine podmladio ekipu izuzetno talentovanim igračima koji su željni uspjeha i dokazivanja, što se može i vidjeti na svakoj utakmici.\nNaredu utakmicu „ Salines“ igra sa gradskim rivalom MNK „ Kompred“ u subotu u Mejdanu od 17.00 sati\nPrevious Post: Čestitka gradonačelnika i predsjedavajuće Gradskog vijeća Tuzle u povodu Dana državnosti BiH\nNext Post: LUKAVAČKI SAJAM TURIZMA DOBIO VEOMA ZNAČAJNO PRIZNANJE


Mrkonjić Grad domaćin seminara - www.mrkonjic-grad.com\nMrkonjić Grad domaćin seminara\n"Vještine komuniciranja sa javnošću" naziv je četvorodnevnog seminara, koji su u Mrkonjić Gradu organizovali tamošnja Agencija za privredni razvoj i holandska razvojna agencija "SNV".\nU radu seminara učestvovalo je petnaest mladih službenika, zaduženih upravo za odnose sa javnošću, svako u svom resoru.\n- Osnovni cilj seminara bila je obuka lica, koja u opštinskim službama, preduzećima, ustanovama i nevladinim organizacijama rade na poslovima odnosa sa javnošću. Oni su na seminaru imali priliku da se na praktičan način upoznaju sa poslovima komunikacije sa javnošću sa poslovnim partnerima, novinarima ili građanima - rekao je direktor Agencije za privredni razvoj Tomislav Todorović.\nPredavač na seminaru bio je Ermin Hajder iz Bihaća.\n- Vježbe i sve teme bile su bazirane na razvijanju vlastitih vještina i kapaciteta, koje svakom polazniku mogu pomoći u svakodnevnom radu kada su u pitanju poslovi odnosa sa javnošću. Akcenat smo stavili na komunikaciju sa poslovnim partnerima i građanima - rekao je Ermin Hajder.\nPolaznici seminara zadovoljni su načinom edukacije i temama obrađenim na seminaru, tvrdeći da će im nova saznanja dobro doći u njihovom radu.\n- Iskustva do kojih sam došla pohađajući seminar dobro će mi doći u svakodnevnom radu, jer sam ja po zanimanju novinar i radim na poslovima odnosa sa javnošću s građanima. Ovakvi seminari su izuzetno korisni, jer se na njima uvijek nauči nešto novo što dobro dođe u svakodnevnom poslu - tvrdi Đurđica Šolak, zaposlena u Administrativnoj službi opštine Mrkonjić Grad.\nS njom se slaže i Svjetlana Vučković, koja radi na poslovima socijalnog radnika u mrkonjićkom Centru za socijalni rad.\n- Pošto je moj posao svakodnevna komunikacija sa građanima na ovom seminaru naučila sam dosta novoga u te oblasti. Predavanja i treninzi su bili zanimljivi, a iskustva korisna - rekla je Svjetlana.


Hiljade posetilaca na "Olimpu" - Dan u Beogradu\nNaslovna » BG servis » Hiljade posetilaca na „Olimpu“\nAh Neša 9. avgust 2011. BG servis Postavite komentar\nPrvi vikend rada „Olimpovih“ bazena obeležila je nezapamćena poseta sugrađana, kojih je u jednom trenutku bilo više nego što je kompleks bazena mogao da primi.\nDirektorka Sportskog centra „Olimp“ Vesna Rosić uputila je izvinjenje onima koji su u nedelju čekali malo duže na ulazak u plivalište i saopštila da je sistem prodaje karata sada efikasniji i da većih gužvi nema.\nDirektorka je istakla da je bazen projektovan za oko 2.000 posetilaca i da će prodaja karata biti obustavljena kada se taj broj dostigne, prevashodno radi bezbednosti, ali i zbog kvaliteta provoda na bazenima.\n– Unapred se izvinjavamo posetiocima koji dođu na plivalište posle obustave prodaje karata i molimo za strpljenje, jer će na bazen ulaziti onoliko kupača koliko sa bazena izađe, da bi se poštovao kapacitet od 2.000 ljudi – istakla je Vesna Rosić.\nZbog velikog interesovanja posetilaca za ležaljke i suncobrane, narednih dana biće obezbeđen dodatni broj. (Beoinfo)\nTagovibazen bg servis leto sc olimp\nPrethodni Angela Merkel dolazi u Beograd 22. avgusta\nSledeći Prodaja ulaznica za meč Crvena zvezda – Ren


Odbojkašice na finalnom turniru Gran Prija - PRess Serbia | PR PRess team\nŽenska odbojkaška reprezentacija Srbije pobedila je u Hongkongu selekciju Rusije sa 3:0 (26:24, 25:14, 25:19) i tako se plasirala na finalni turnir Gran Prija.\nIzabranice Zorana Terzića ubedljivo su danas savladale Rusiju u prvom kolu Grupe G posle 82 minuta igre.\nRusija je bila blizu osvajanja prvog seta, pošto je prva stigla do set lopte i povela sa 24:23, ali je Srbija sa tri vezana poena preokrenula rezultat i dobila prvi set. Nakon toga, Srbija je potpuno preuzuela kontrolu igre i rezultata. Srbija će u subotu u drugom kolu igrati protiv Japana od 7:15.\nTagovifinalni turnir gran pri odbojka odbojkašice srbije reprezentacija srbije\nVremenska prognoza od 22. do 26. jula 2017.


Vesti online / Vesti / Srbija / Krajišnici odgovorili Malinoviću: Dobro oni znaju ko je kriv za raspad Jugoslavije i egzodus Srba\nKrajišnici odgovorili Malinoviću: Dobro oni znaju ko je kriv za raspad Jugoslavije i egzodus Srba\nUdruženje "Otadžbinski pokret-dok žive Krajišnici, živeće i Krajina" danas je osudilo izjavu funkcionera DS, generala u penziji, Sreta Malinovića nazivajući je lažnim i nemoralnim optužbama na račun političkog rukovodstva Srbije.\nZamerio se Krajišnicima: General Sreto Malinović\n- Generale Sreto Malinoviću, da ste ostali kao što vas pamtimo iz 1999. godine ovaj tekst počeo bi rečima "poštovani g. generale" i bila bi mi čast upoznati vas, ali pošto ne mogu verovati u šta se pretvorio "ratni heroj" odlikovan medaljom časti, teška srca moram vam saopštiti sledeće: Generale ne iznosite vaše stavove i zaključke nego stavove vaših partijskih mentora čija je deviza "zavadi pa vladaj" ili ako su vaši, onda je očigledno da ne shvatate šta radite - rekao je predsednik Udruženja Dragomir Lalić\n* General Malinović Krajišnicima: Ne dozvolite da manipulišu vama\n* General Malinović: Marka Đurića razrešiti funkcije!\nTakođe poručuje Malinoviću - "dok ste bili jugoslovenski i srpski oficir znali ste kako treba reagovati u svim situacijama, pa i onima najtežim kada su se životi gubili, a danas otkada se bavite stranačkom politikom u Srbiji, dozvoljavate da vas zloupotrebljavaju upravo oni kojima Vaša oficirska čast ništa ne predstavlja i kojima bi odgovaralo da se Srbi između sebe do krvi posvađaju".\nU Udruženju kažu da je to što je Malinović pripadnik određene političke stranke legitimno i da je dobro da se što više Srba uključi u politički život Srbije.\n- I sasvim je prirodno da u predizbornoj utakmici građanima Srbije i Beograda objasnite zašto je dobro da glasaju za vas i političku opciju kojoj pripadate ali generalu Malinoviću, veoma je nemoralno da kao jedan do juče častan čovek i oficir iznosite takve laži i optužbe na račun, kako navodite "vladajuće koalicije" u koje čak ni Vaši politički mentori ne veruju, jer oni itekako znaju ko je krivac za raspad Jugoslavije i egzodus Srba iz Srpske Krajine.\nI ptice na grani znaju ko je njih Srbe u NDH od 1941. do 1945. planski ubijao i ko je Srbe iz Srpske Krajine 1995. na traktore naterao, jer to i danas čine na očigled međunarodne javnosti, rečeno je.\n- Pa ih pitajte, ako do sada niste znali - rekao je Lalić i zamolio Malinovića da među Srbe ne raspiruje mržnju "jer upravo to je ono što žele naši neprijatelji a možda i Vaši politički mentori".\nOn je poručio Malinoviću i da ne dozvoli da sa njime manipulišu ali i da bude uveren da Krajišnici znaju kome će svoj glas dati.\nDS je ranije saopštila da je Malinović, koji je odbornički kandidat koalicije "Da oslobodimo Beograd", izjavio da Krajišnici ne treba da dozvole da ih još jednom izmanipulišu "isti oni koji su ih ukrcali na traktore i raspustili svugde po svetu".\nGeneral Sreto Malinović\nSRBIJA Opozicija bez dogovora: Neće biti zajedničkog kandidata?\nSRBIJA General Malinović: Marka Đurića razrešiti funkcije!\nEX YU U rat sa tenkovima, iz rata sa motikama (8): Srbi razoružali i srpskog generala


Delponteova u Ostrogu?\nPredsjednik Građanske partije Krsto Pavićević kaže da je glavna tužiteljica Međunarodnog suda za ratne zločine Karla del Ponte tačno dijagnostifikovala situaciju sa Srpskom pravoslavnom crkvom u Crnoj Gori. A na takvo stanje je i Građanska partija više puta ukazivala crnogorskim vlastima:\n“Crnogorska vlada je i priznala da je to tačno kroz informaciju Ministarstva unutrašnjih poslova da Srpska pravoslavna crkva nije u Crnoj Gori čak ni registrovana, ali da im to nije smetalo da otvore žiro-račun, da rade po svom i čak da imaju obezbjeđenje oko određenih vjerskih objekata, prije svega oko manastira Ostrog. Držanje obezbjeđenja, mi čujemo da je riječ o nekim Crvenim beretkama, bivšim, o nekim ljudima iz Republike Srpske i tako dalje, govori da Srpska pravoslavna crkva u Crnoj Gori zapravo i jeste u Crnoj Gori država u državi ili jedna tvrđava koju niko apsolutno ne dira i koja nikome ne polaže račune. Niti državi Crnoj Gori, niti bilo kome drugome”.\nRazlog zbog kojeg je Srpska pravoslavna crkva u Crnoj Gori potpuno autonoman subjekt u kojeg nijesu htjeli da diraju je, prema riječima Pavićevića, politički značaj Mitropolita Amfilohija. I potpredsjednik Skupštine i visoki funkcioner Demokratske partije socijalista Dragan Kujović, sličnog je mišljenja:\n“Srpska pravoslavna ckrva u Crnoj Gori se pretvorila u klasičnu političku instituciju, pa nije ni čudo da to uočavaju i konstatuju međunarodni predstavnici. Poodavno smo svjedoci da se njeni prvosvještenici bave pitanjima države, državnog statusa, nacije, jezika, istorije. Pri tome se služe preinačavanjem crnogorske duhovne istorije, mijenjajući sakralne spomenike kao materijalna svjedočanstva”.\nKrsto Pavićević kaže da je jako dobro što je upravo Karla del Ponte skrenula pažnju na ponašanje Srpske pravoslavne crkve, budući da je do sada svako primjedba iz crnogorskog bloka tumačena kao fanatizam Dukljana. Ovoga puta kritika je stigla sa relevantne međunarodne adrese, što bi trebalo da bude signal crnogorskim vlastima. A ponašanje države Crne Gore prema Srpskoj pravoslavnoj crkvi, portparol Socijaldemokratske partije Branislav Radulović ovako objašnjava:\n“Prvih godina jačanja i bujanja nacionalizma u Srbiji i njegovo prenošenje u Crnu Goru bilo je direktno potpomognuto crkvom, gdje je država sa svoje strane tetošila samu tu crkvu i ona je u tim uslovima koristila tu poziciju i tek zadnjih nekoliko godina u Crnoj Gori nastaje opšte kolektivno otrežnjenje kakve su negativne posljedice jedne takve pozicije. Evidentno je da mi u Crnoj Gori moramo napraviti distinkciju između onog što jeste vjera i naša tradicija i ponašanje prvih ljudi ekspoziture Srpske ckrve u Crnoj Gori”.\nOdgovor na pitanje da li je Srpska pravoslavna crkva zaista država u državi ili institucije sistema imaju uvid i kontrolu nad njenim djelatnostima, pokušali smo da dobijemo u Ministarstvu pravde. Međutim, portparol Srđan Spajić nam je rekao da to nije njihova nadležnost, uz obrazloženje: “Da je država odvojena od crkve”. Ni u crnogorskoj policiji nijesmo mogli naći sagovornika koji bi nam pojasnio da li sa bezbijednosnog aspekta, a imajući u vidu česte optužbe da se haški bjegunci kriju po manastirima i crkvama, imaju mogućnost kontrole nad vjerskim objektima, uz obrazloženje da je riječ o političkom pitanju. Na naše pitanje da li država upravo iz političkih razloga, kao i činjenice da Srpska pravoslavna crkva, prema sondažama javnog mnjenja, je institucija od najvećeg povjerenja građana, izbjegavaju da se prema njoj odnose kao prema svim ostalim subjektima, Krsto Pavićević kaže:\n“Crna Gora mora biti pravna država ili neće biti pravna država. Tu nema kompromisa bilo ko da je u pitanju, ali o tome treba da vode računa nadležni organi. U Crnoj Gori bi trebalo da su pred sudom i pred nadležnim organima, poreskim... jednaki svi od crkve, pa na dalje”.\nA mitropolit Crnogorsko-primorske Mitropolije Srpske pravoslavne crkve Amfilohije rekao je “Dan”-u da nije očekivao da će glavni haški tužilac Karla del Ponte, “kao pravnik međunarodnog autoriteta, pozivati na linč crkve”. Amfilohije je ponovio poziv haškoj tužiteljici da dođe u manastir Ostrog i pokloni se moštima svetog Vasilija Ostroškog, kako bi se na licu mjesta uvjerila kakve, kako je rekao, “zločince skriva crkva”. Na drugoj strani, prema riječima Dragana Kujovića, morala bi postojati mjera do koje Srpska pravoslavna crkva ide u obavljanju svoje misije, jer kako kaže: “Ona je taj osjećaj davno izgubila”:\n“Stoga bi država bila dužna da u skladu sa pravnim poretkom jasno ukazuje i štiti podijeljenost nadležnosti crkve i države kada već crkva to sama ne čini i o tome ne vodi računa”.


Pendarovski u Prištini pozvao na nastavak dijaloga Srbije i Kosova - Medija centar\nPredsednik Severne Makedonije Stevo Pendarovski boravio je na Kosovu gde je pozvao na nastavak dijaloga Beograda i Prištine i naveo da ta zemlja podržava zajedničko rešenje koje će doprineti regionalnoj stabilnosti i bezbednosti. Predsednica Kosova Vjosa Osmani je istakla da se Kosovo i region suočavaju sa velikim rizicima u oblasti bezbednosti zbog, kako je navela, destabilizujućih tendencija Rusije preko Srbije.\nPrvu zvaničnu posetu Kosovu predsednik Severne Makedonije započeo je razgovorom sa predsednicom Kosova, koja ga je uz najviše počasti dočekala na trgu Ibrahim Rugova u centru Prištine. Pored bilateralne i trgovinske saradnje, jedna od tema razgovora Osmanijeve i Pendarovskog bila je i dijalog Beograda i Prištine, koji prema rečima predsednika Severne Makedinije, ova zemlja podržava.\n“Mi znamo da je to veoma težak i komplikovan proces, ali mislim da svi ljudi dobre volje u regionu i šire će podržati rešavanje u tom kontekstu. Severna Makedonija podržava zajednička recipročna rešenja koja će doprineti regionalnoj stabilnosti i koja neće rizikovati bezbednost susednih država. U tom smislu podržavam i sporazum o deeskalaciji tenzija na severu Kosova i želim da istaknem da je dijalog jedini mehanizam kojim su države u regionu napredovale u mnogim poljima“, rekao je Pendarovski.\nPendarovski je istako da Severna Makedonija podržava evropske integracije Kosova i da je to strateški interes čitavog regiona.S druge strane, predsednica Kosova je navela da Kosovo u Severnoj Makeoniji ne vidi samo suseda već i partnera u mnogim procesima, jer kako je navela, obe zemlje teže evropskim integracijama.\n„Severna Makedonija je sada članica NATO-a tome težimo i mi, jer takav proces će doprineti daljoj stabilnosti i miru na Zapadnom Balkanu, ali proces evropskih intergracija takođe ostaje prioritet nad prioritetima i to je jedan proces koji nas ujedinjuje i gde mi pomažemo i nastavićemo da pomažemo jedni drugima“, rekla je Osmanijeva.\nPredsednica Kosova je na konferenciji za novinare govorila i o rizicima u oblasti regionalne bezbednosti.\n„Kosovo i naš region se još uvek suočavaju sa velikim rizicima u oblasti bezbednosti zbog destabilizujućih tendencija Rusije preko Srbije u našem regionu. Mi smo kao Republika Kosovo posvećeni ne samo da odbijemo takve zloćudne uticaje, nego ćemo ih u koordinaciji sa našim međunarodnim partnerima sprečavati. Mi ćemo ići istim koracima ka EU, ali nam je potreban dugoročni mir i stabilnost koji nikako ne može da se postigne ukoliko prodre taj zloćudan uticaj Rusije preko svoje tramboline Srbije. Mi ćemo sarađivati sa svima onima koji žele dobro za naš regionu koji žele zaista mir, a ne samo mir na papiru“, rekla je Vjosa Osmani.\nBrojni novinari koji su čekajući konferenciju za novinare, skoro dva sata proveli vani na temperaturi ispod nule, imali su priliku da postave samo dva pitanja. Jedno od njih odnosilo se na incijiativu „Otvoreni Balkan“.\n„Moj stav je da dok ova inicijativa ne bude obuhvatila sve države Zapadnog balkana ona neće ni biti uspešna. Moj stav je da “Otvoreni Balkan”, može biti samo jedan od instrumenata za poboljšanje ekonomske regionalne i trgovinske saradnje, a ne političke“, rekao je Pendarovski.\nPredsednica Kosova Vjosa Osmani rekla je da sve dok Srbija nije spremna da Republiku Kosovo tretira jednako kao ostale države, da je za Kosovo inicijativa “Otvoreni Balkan” neprihvatljiva istakavši da “jednu takvu inicijativu Srbija želi da iskoristi za ekspanziju svojih interesa“.\nPredsednik Sevrne Makedonije Stevo Pendarovski razgovarao je u Prištini i sa premijerom Kosova Aljbinom Kurtijem.


Veče kubansko-brazilske muzike u organizaciji UG Moj Apatin\nUdruženje građana “Moj Apatin” u subotu 17. marta, u velikoj sali Kulturnog centra u Apatinu organizuje veče kubansko-brazilske muzike.\nNa ovom svojevrsnom muzičkom događaju čiji je početak zakazan za 20 sati nastupiće mlada džez pevačica Nevena Reljin i Aleksandar Dujin Orchestra sa specijalnim gostom Lazarom del Torom na perkusijama.\nGostujući u programu radio Dunava ,Vladimir Simin, predsednik UG ,,Moj Apatin” je pozvao građane da ne propuste ovaj zanimljiv i nesvakidašnji događaj.\nProgram je sačinjen od izvornih kubanskih i brazilskih kompozicija u samba, bosa nova, bolero, konkao i mambo muzičkim formama, u aranžmanima za kvintet koje je napisao Aleksandar Dujin.\nMuzika sačinjena od emocija i različitih latino ritmova, kombinovana s prelepim melodijama i harmonijama karakterističnim za Kubu i Brazil će svakog posetioca na trenutak povesti u tople predele latino sveta.\nUlaznice u pretprodaji, po ceni od 600 dinara mogu se nabaviti u Sigurnoj kući, Branka Radičevića 10 u Apatinu, a sve detalje i potrebne informacije možete pronaći na fejsbuk stranici udruženja građana ” Moj Apatin”.\nViše iz ove kategorije « Opština Apatin oglasila prodaju sedam vozila\tU galeriji „Meander“ otvorena izložba radova Emilije Teofilović »


Politika - datum: 2016-05-30 NIK ĐELJOŠAJ POZVAO OPOZICIJU DA POVUČE PREDLOG ZA POMOĆNIKA MINISTRA PROSVJETE\nĐeljošaj Bečanović nije po volji Albancima\nPoslanik Albanske alternative Nik Đeljošaj pozvao je Demos, Socijaldemokratsku partiju i Građanski pokret URA da povuku predlog da Tatjana Bečanović bude pomoćnik ministra prosvjete. Kako je objasnio, Bečanovićeva je bila predsjednik Savjeta za izradu rječnika CANU.\n–S pravom se pitamo da li je Bečanovićevu za ovaj predlog da preuzme tako odgovornu funkciju preporučilo njeno antialbansko djelovanje. Ovim postupcima opozicija pokazuje da neće promjene, ali ni saradnju sa Albancima, a mi smo svima pružili ruku, i to na djelu. Ne želeći da ulazim u detalje, sugerišem opoziciji da povuče svoj predlog što prije ili da se Bečanovićeva sama povuče – kazao je Đeljošaj.\nOn smatra da premijer Milo Đukanović ima više razloga da odbije ovaj predlog nego nedavno u slučaju ministra poljoprivrede.\n–Ukoliko Vlada odluči drugačije i ne preduzme konkretne mjere, kao finansijer CANU preko državnog budžeta, ja i albanski narod, bilo gdje se nalazili, smatraćemo da je i politika izvršne vlasti saglasna sa stavovima te institucije – poručio je Đeljošaj.V.R.


Ambasador Nemačke najavio dolazak „Mercedesa“ i „Lidla“ › Made-in-Germany.rs\nNemački ambasador Hajnc Vilhelm najavio je u intervjuu za Blic, da će ove godine „Mercedes“ sklopiti strateško partnerstvo s „Ikarbusom“, a da je namera kompanije „Lidl“ da otvori u Srbiji bar 15 prodavnica u isto vreme.\n– U Zemunu će biti pokrenut „Mercedesov“ proizvodni program, od kombija do turističkih i gradskih autobusa. U Nemačkoj bi se proizvodile šasije, dok će se u „Ikarbusu“ raditi sve ostalo. „Lidl“ je u Srbiji već kupio deset parcela za gradnju i želi da ih kupi još. Problem je što kompanijama nije lako da dođu do zemljišta i tu bi trebalo da Vlada pomogne. Investitorima je potrebna sigurnost u pogledu vlasništva, jer ne žele da ulože milione eura, a da nisu sigurni da li su zaista vlasnici zemlje na kojoj će graditi objekat – rekao je Vilhelm.\nNa pitanje šta nam zameraju nemački ulagači, Vilhelm je odgovorio da je to sigurnost u slučajevima kada se radi o pravnim problemima, i dodao, da sudstvo nije dovoljno efikasno i da su nekada potrebne godine da bi se presuda sprovela. Kako kaže, „to je možda i najvažniji problem u Srbiji za investitore“.\nKada se radi o mogućem uvođenju viza srpskim državljanima za ulazak u neke evropske zemlje, ambasador Nemačke je rekao da „ne očekuje da će bilo koja zemlja EU preduzeti incijativu da uvede vize Srbiji“.\n– Broj azilanata iz Srbije je porastao u prošloj godini i to nije normalan tok. Srbija, međutim, sada nema problem, je su okolnosti manje-više normalne“, smatra nemački ambasador.\nOn je rekao i da ceni to što Srbija koja želi da postane članica EU, ima kontakte sa drugim državama, kao što su tradicionalno bliski odnosi sa Rusijom, kontakti sa Kinom, a naveo je i „Etihad“, koji je kako kaže, „postao veliki partner Srbije“.\n– Za pohvalu je to što se Srbija trudi da poboljša odnose sa svim susedima, a dolazak albanskog premijera u Beograd je istorijski momenat. Srbija danas ima daleko bolji položaj u regionu – ocenio je ambasador Vilhelm.


Makron nestrpljiv zbog nemačkog oklevanja oko evropskih izazova - Izazov\nNovi magazin 15. februara 2020. 11:50\nPredsednik Francuske Emanuel Makron rekao je danas da je „nestrpljiv“ zbog nedostatka nemačkih reakcija po pitanju Evrope i njegovih predloga reforme EU.\n„Nisam frustriran, nestrpljiv sam. Ključ u narednim godinama je da se ide mnogo brže sa elementima suvereniteta na evropskom nivou“, rekao je Makron na bezbednosnoj konferenciji u Minhenu, i pozvao na „jasne odgovore“ francusko-nemačke osovine i njihovih partnera na evropske izazove usled američkog povlačenja i situacije oko Kine.\nOn je pozvao na „davanje nove dinamike evropskoj avanturi“ suočenoj sa sve većim skepticizmom.\nMakron je izrazio žaljenje jer Nemačka i Francuska „imaju istoriju čekanja na odgovore“ koji nikada ne stižu o evropskim projektima. Nemački zvaničnici su u prošlosti iznosili predloge za oživljavanje evropskog projekta na koje Francuska nikada nije odgovorila.\nU današnje vreme, Pariz se često žali na mlake reakcije kancelarke Angele Merkel na Makronove predloge kako da se EU učini „moćnom“ i suverenom.\nOn je ocenio da je preveliki fokus stavljen na smanjenje javnih dugova i uređivanje finansijskog sektora, „ludački koktel“, što je dovelo do očajanja kod evopskih „srednjih klasa“.\nKina i SAD su „izabrale da veoma povećaju javnu potrošnju“ dok Evropa „nastavlja budžetsku konsolidaciju na zajedničkom nivou“, rekao je Makron.\n„To je jedini način da se srednje klase pomire s budućnošću“, izjavio je on.


Lipovac Tanasković: Sutra protest gradjana zbog gradnje na Makiškom polju\nBeta 28. decembra 2020. 14:00\nPredsednica odborničke grupe Narodne stranke (NS) u Skupštini Beograda Marina Lipovac Tanasković izjavila je danas da će odbornici te stranke sutra zahtevati da se sa dnevnog reda skine usvajanje plana detaljne regulacije za Makiško polje.\nLipovac Tanasković je kazala agenciji Beta da će se ispred Centra Sava, gde se održava sednica Skupštine Beograda, okupiti više stotina aktivista iz Beograda, Novog Sada i Zrenjanina, koji će upozoriti gradske odbornike da bi izgradnja naselja od 4,5 milona kvadrata i podzemne železnice ostavila Beogradjane bez vode za piće.\n„Mi podržavamo i univerzitetske profesore koji su prethodnih dana i danas upozorili na opasnost po vodosnabdevanje grada Beograda ukoliko se na Makiškom polju budu gradili Tesla grad i metro. Stručnjaci iz svih relevantnih institucija su već ukazali da bi bilo kakva gradnja na tom području prouzrokovala trajno zagadjenje podzemnih voda i reni bunara“, navela je Lipovac Tanasković.\nOna je ocenila da je ceo postupak vlasti oko usvajanja plana detaljne regulacije za Makiško polje sproveden pod „sumnjivim“ okolnostima, jer po tom pitanju nije održana javna rasprava i nije konsultovana struka.\n„Gradjanima nije bilo dozvoljeno da 15. decembra učestvuju na tzv. javnoj raspravi zbog protiv-epidemioloških mera. Sve primedbe koje su imali gradjani su odbačene bez obrazloženja. Čelnici grada su još u septembru kazali da će taj plan biti usvojen bez obzira na stavove gradjana i struke“, istakla je odbornica.\nLipovac Tanasković kaže da vlast na mala vrata uvodi u posao investitore za Tesla grad, iako će tim poslom biti ozbiljno ugroženo vodosnabdevanje Beograda.\nMakiško polje je zbog vodozahvata bilo zaštićena higijensko-sanitarna zona, dodaje Lipovac Tanasković, ali se sada ubrzano menjaju sva pravna dokumenta kako bi se dozvolila stambena gradnja.\n„Prvo je Ministarstvo zdravlja proglasilo da to zemljište više ne potpada pod zaštićenu zonu treće kategorije, što je apsurdno. Institut za vodoprivredu ‘Jaroslav černi’ je saopštio da na dva kilometra od makiškog izvorišta ne sme ništa da se gradi, a oni sad planiraju gradnju na samo 600 metara od reni bunara“, kazala je predsednica odborničke grupe Narodne stranke.\nNavela je da za Tesla grad, sa 13.000 stanova i najmanje 40.000 stanovnika, nije planira fabrika za prečišćavanje otpadnih voda.\n„Postavlja se i pitanje gde će završiti kanalizacija iz tako velikog naselja“, rekla je Lipovac Tanasković.\nOna je istakla da je grupa gradjana „Bitka za Košutnjak“ sakupila više od 500 potpisa gradjana sa zahtevom da se usvajanje plana detaljne regulacije Makiškog polja skine sa dnevnog reda Skupštine Beograda, i da su tu akciju podržale i grupe gradjana „Bitka za Gardoš“, „Bitka za Savski nasip“, „Vidi Gari, ne može“ iz Novog Sada, kao i Zrenjaninci koji skoro dve decenije nemaju vodu za piće.\nAtanacković: Na Savskom trgu postavljen hibrid državnog…


Maldivi prave superluksuzni plutajući arhipelag s podvodnim terenima za golf - Mala jezičara - Astro Dream\nSa prosečnom nadmorskom visinom od 1,5 metara, Republika Maldivi najni�a je dr�ava na svetu. U strahu da bi 1.192 ostrva uskoro mogla da potonu, maldivska vlada uspostavila je saradnju sa holandskom građevinskom kompanijom “Doklends internešnel” i namerava da izgradi najveći plutajući arhipelag na svetu. Ostrva će pomoću kablova i teleskopskih pokretnih šipki biti pričvršćena za dno mora, što će im obezbediti stabilnost čak i po velikom nevremenu. Radi uštede troškova, ali i zaštite okoline, ostrva će se graditi u Indiji i na Bliskom istoku, odakle će biti odvučena do svog odredišta u vodama Maldiva. Plivači, ronioci, pa čak i privatne podmornice, ulaziće na ostrvo sa donje strane, a posetioci će moći da iznajme privatne podmornice, koje će izranjati direktno u njihovom apartmanu. Projekat, koji je osmislila holandska kompanija “Voterstudio”, realizovaće “Doklends internešnel”, čiji generalni direktor Paul van de Kamp tvrdi da će projekat biti sproveden u delo uz poštovanje ekoloških standarda, budući da je reč o zaštićenom području.\nU prvoj fazi biće izgrađen teren za golf, u koji će biti ulo�eno 400 miliona evra. - Biće to prvi plutajući teren za golf na svetu, sa spektakularnim pogledom na podvodni svet kroz svaku rupu - ka�e Van Kamp. Teren će se snabdevati solarnom energijom, koje na Maldivima ima u izobilju, budući da se nalazi severno od ekvatora. Zgrada golf-kluba biće ispod vode, a do nje će se stizati liftom. Izgradnja terena za golf treba da počne krajem godine, a očekuje se da će biti spreman za korišćenje već krajem 2013. godine. Prema rečima dizajnera Koena Otijusa, projektom je predviđena i izgradnja 43 privatna ploveća ostrva, od kojih će svako imati svoje pristanište za jahte i bazen.


You are here: Home Ostali sportovi Društvo Nastavak saradnje FSFV u Nišu i Saveza košarkaša u kolicima Srbije\nponedeljak, 26 jun 2017 22:18\nU ime SKKS prvi operativac Saveza donirao je troja kolica kao pomoć u formiranju kluba u Nišu, koji bi trebalo da se u što skorije vreme pridruži vodećim beogradskim klubovima, te klubovima u Čačku i Paraćinu. Donaciju je primio prodekan za naučno-istraživački rad i međunarodnu saradnju FSFV prof.dr Miodrag Kocić, inače profesor na predmetu košarke i član Skupštine KS Srbije.\n-Ovo je konkretan dokaz da sporazumi koje potpisuje FSFV nisu samo "slovo na papiru". Podsetiću da je na stručnom osposobljavanju kadrova kod nas jedan trener iz SKKS,a očekujemo da ih uskoro bude i više. Već za prvi vikend u julu mesecu stručnjaci sa FSFV će u Kragujevcu odraditi testiranje srpske reprezentacije u košarci u kolicima koja se priprema za EP u Češkoj. Ostajemo dosledni preuzetim obavezama iz potpisanog sporazuma i snažno ćemo podržati formiranje kluba u Nišu koje je planirano za jesen tekuće godine-kazao je prof.dr Miodrag Kocić.\nSvečanom uručenju donacije prisustvovali su i profesori sa ovog uglednog fakulteta u Nišu,dr. Marko Aleksandrović i dr Bojan Jorgić,angažovani inače na većem broju predmeta koji obrađuju fizičko vežbanje osoba sa invaliditetom.\n-Dobili smo kolica za košarku koja će koristiti novoforminani klub za svoje treninge, koje će moći da prate i studenti sa FSFV u okviru stručne prakse. Posle plivanja, boćanja, stonog tenisa, atletike i golbala, košarka u kolicima je sledeći sport koji će naši studenti moći da upražnjavaju,a složićete se da je to najbolji način da se upozna ovaj specifični sport. Verujem da će Klub košarkaša u kolicima uskoro biti formiran, da će brzo okupiti članstvo i selektirati sportiste. Jer,Niš je centar ovog dela države, a FSFV lider u oblasti akademske problematike fizičkog vežbanja osoba sa invaliditetom- kazao je dr.Bojan Jorgić.\nGeneralni sekretar Saveza košarkaša u kolicima Srbije, Mladen Pajević je našem novinaru izneo i podatke o pripremama naše reprezentacije za Evropsko prvenstvo divizije C u Češkoj, u gradu Brno. Poslednjeg dana juna meseca zakazano je okupljanje, očekuje se da svih 11 pozvanih reprezentaivaca dođe u Kragujevac gde će prvi deo priprema potrajati nedelju dana, a potom sledi novo okupljanje na kojem će se reprezentatcija uigravati za utakmice na EP koje je očekuju. Savez košarkaša u kolicima Srbije formiran je,da podsetimo 2004.e godine, prinudni prekid aktivnosti potrajao je od 2007.e godine do 2015.godine kada je naša reprezentatcija nastupila na EP u Lisabonu, u Portugaliji. Prema najavi Mladena Pajevića, Srbija će se kandidovati za domaćina EP 2019.godine.\n-Današnja donacija u kolicima je samo prvi deo pomoći koju planiramo da obezbedimo za klub u Nišu. Planiramo da doniramo bar još jedna kolica. Postigli smo dogovor sa Sportsko rekreativnim udruženjm osoba sa invaliditetom "Nais", da članovi ovog udruženja postanu okosnica novog kluba. Verujem da će današanju donaciju koristiti i studenti FSFV u okviru nastave iz predmeta koji se tiču sporta osoba sa invaliditetom- rekao je Mladen Pajević,generalni sekretar SKKS.\nLuka Petković (15), član PK Leskovac, prvi doplivao do krsta u Vlasotincu\nU konkurenciji 57 plivača, do časnog krsta prvi je doplivao učenik Tehničke škole "Rade Metalac" i član PK Leskovac, Luka Petković(15).


Smajlović: Nisam zadovoljna izborom predsednika UNS - Sindikat novinara Srbije\nSmajlović: Nisam zadovoljna izborom predsednika UNS\nNisam zadovoljna činjenicom da je za predsednika najvažnijeg i najbrojnijeg novinarskog udruženja izabran javni funkcioner, što nužno vodi slabljenju pozicije Udruženju novinara Srbije (UNS) u društvu, ocenila je za Alo novinarka Ljiljana Smajlović.\nPrema njenim rečima, Živojin Rakočević je dobio podršku državne agencije u kojoj je bio plaćeni funkcioner, ali i opozicionih medija, koji su se obradovali uklanjanju Vladimira Radomirovića, jer ih nije smatrao „svetim kravama“.\nTi mediji više ne moraju da strahuju od kritike iz UNS, poručila je Smajlović, koja smatra da medijska scena, po oštroj podeli na opozicione i provladine medije, liči na onu iz perioda Slobodana Miloševića.\nKako je protumačila, od 5. oktobra 2000. do 2012. godine nije bilo uticajnih opozicionih medija, pa je delovalo kao da u Srbiji nema ozbiljnih političkih podela, ali je Srbija i tada bila oštro podeljena, samo što se u vodećim medijima to nije videlo.\nSmajlović se nada se da će novinari prestati da se identifikuju sa političkim strankama koje favorizuju i da se više neće ponašati kao politički aktivisti i huškači, koji se pretvaraju da zastupaju „javni interes“.\nUkazuje da je to poslovni model koji danas preovlađuje i volela bi da taj model što pre propadne.\nSmajlović je rekla da bi kao novog lidera opozicije volela da vidi nekoga ko nije osvetoljubiv.\nPrema njenom objašnjenju, cela poenta „novih ljudi“ je u tome da u prošlosti nisu i sami radili upravo ono čega se sada groze.\nDa nisu gušili medije, da nisu smenjivali glavne urednike, da nisu sudije proglašavali nedostojnim na osnovu tajnih podataka BIA i da nisu nameštali poslove svojim i kompanijama svojim prijatelja, precizirala je Smajlović.\nMožda je najvažnije da novi ljudi budu oni kojima nije preko potrebna podrška stranaca da dobiju izbore, ljudi koji ne bi ni trpeli strano mešanje u naše izborne poslove, zaključila je Smajlović.


Air Montenegro od danas leti i za Nant | Avio Press\nOd danas, 7. maja, nacionalni avio-prevoznik Crne Gore uvodi novu, treću liniju ka Francuskoj, pa se Parizu i Lionu pridružio i Nant. Direktan let iz Podgorice ka Nantu odvijaće se svake subote, sve do kraja oktobra.\nNant se nalazi na gotovo svakoj listi gradova koje morate posetiti, jedna je od glavnih luka u Francuskoj i grad bogatog kulturno-istorijskog nasleđa. Uz Air Montenegro, zelena prestonica Evrope je nikad bliža putnicima željnim avanture i novih inspiracija.\nVršiteljka dužnosti izvršne direktorice Air Montenegra, Dragana Frantov Nikolić poručila je da za letove ka i iz Francuske već postoji velika zainteresovanost.\n„Zadovoljstvo nam je što našoj mreži, pored Pariza i Liona, dodajemo i Nant i što smo povezani sa veoma važnim i perspektivnim emitivnim tržištem Francuske. Uoči početka letnje sezone, ovako dobra avio-dostupnost će, bez sumnje, učiniti Crnu Goru još primamljivijom destinacijom i sigurna sam da ćemo benefite uvođenja ove tri linije za crnogorsku turističku privredu vidjeti već tokom ljetnje sezone koja je pred nama“, kazala je ona.\nKarte za novu destinaciju mogu se rezervisati na sajtu Air Montenegro, kao i putem ostalih kanala prodaje.\nAir Montenegro Nant Region\nOtvorena direktna linija na relaciji Sarajevo – Hurgada\nSpirit odbio ponudu JetBlue-a\nNovi problemi sa Boeingom 777X\nTužila Qantas zbog trauma u avionu\neasyJet uvodi nove linije iz Brisela


Stiže oružje u vrijednosti od 30 miliona evra: Zašto Turska naoružava vojsku BiH | BL Portal\nVojska Bosne i Hercegovine u narednih pet godina biće opremljena savremenim naoružanjem iz Turske u vrijednosti od 30 miliona evra. Namijenjeno je i više od milion maraka iz Turske za obuku pripadnika Oružanih snaga BiH u centrima za obuku Turskih oružanih snaga. Biće im plaćen prevoz, hrana, troškovi smještaja, kao i školarina za obuku i kurseve.\nŠta će sve od vojne opreme biti donirano u BiH iz Turske znaće se pošto Savjet ministara BiH dostavi popis zahtjeva koji se dostavlja Ministarstvu državne odbrane Turske kroz diplomatske kanale. Sarajevo se ugovorom mora obavezati da opremu neće ustupiti ili prodati trećoj strani, niti je izuzeti iz inventara bez saglasnosti Turske.\nPodsjetimo — Bakir Izetbegović je u nekoliko navrata poručivao da, ako se okolne države naoružavaju (aludirajući na Srbiju i Hrvatsku), da to svakako mora da uradi i Sarajevo radi sopstvene bezbjednosti.\nPredrag Ćeranić, dekan Fakulteta za bezbjednost u Banjaluci, podseća za Sputnjik da su se od formiranja Oružanih snaga BiH njegovali NATO standardi.\n„To što Turska nudi pomoć Sarajevu nije od juče. Unazad 10 do 15 godina pripadnici oružanih snaga BiH išli su u Tursku kao u NATO zemlju, gdje su pohađali standardne kurseve i obuke. Ništa ne čudi što se ovo dešava, jer je BiH država bez punog suvereniteta. Može se postaviti pitanje — zašto baš Turska, ali je odgovor na njega lak, jer je poznat odnos koji Redžep Tajip Erdogan, predsjednik Turske, ima prema BiH, a poznata je i politika koju ova država vodi prema svojim nekadašnjim dijelovima imperije“, kaže naš sagovornik.\nDugo se naš sagovornik pitao i da li je i kome Vojska BiH uopšte prijetnja, bilo da je riječ o unutrašnjem ili spoljnom faktoru, kao i da li je njeno naoružavanje opasno.\n„Ono je bespotrebno! Protiv koga bi to oružje moglo biti upotrijebljeno? Drugo — pitanje je i ko je inicirao nabavku tog naoružanja: Turska, BiH ili neka treća strana“, ostao je nedorečen Ćeranić.\nInače, prema članu 70. zakona o odbrani BiH — cjelokupna pokretna imovina OSA BiH, u šta spada i teško naoružanje, vodi se kao imovina Ministarstva odbrane BiH.\nGdje je oružje za RS?\nLimit oružja unutar BiH predviđen je sporazumom u Firenci iz 1996. godine i ne odnosi se na vlasništvo, već na teritoriju na kojoj je imovina smještena. Međutim, dio tog naoružanja ne nalazi se na teritoriji RS, poslije odricanja Srpske od sopstvene vojske, u korist zajedničke.\nKada je riječ o teškom naoružanju — BiH je ograničena na 1.500 komada teškog artiljerijskog oružja, od čega bi 500 trebalo da se nalazi na teritoriji RS.\nVojska BiH sastoji se od četiri brigade koje su multinacionalnog karaktera, te bataljona, koji su, izuzev 3. pješadijska puka, svi multinacionalnog karaktera.\nInače, Vlada Turske uslovila je BiH i time da dio opreme bude naručen od preduzeća namjenske industrije Turske.


Anka Vojvodić u Beogradu - Dnevni list Danas\nPočetna » Politika » Anka Vojvodić u Beogradu\nAnka Vojvodić u Beogradu\nStiven Vordsvort, Muhamad Abdua Dalimunte i Anka Vojvodić, novoimenovani ambasadori Ujedinjenog Kraljevstva Velike Britanije i Severne Irske, Republike Indonezije i Republike Crne Gore, predali su juče akreditivna pisma predsedniku Republike Srbije Borisu Tadiću. Kako se navodi u saopštenju predsedničke pres službe ambasador Vordsvort preneo je Tadiću da Srbija na putu evropskih i evroatlantskih integracija mora da reši neka vrlo važna pitanja, a pre svih pitanje potpune saradnje s Međunarodnim krivičnim sudom u Hagu.\nVordsvort je još podvukao da je odgovornost Velike Britanije, kao stalne članice Saveta bezbednosti UN, da pomogne da se za Kosovo i Metohiju pronađe rešenje koje ima najviše izgleda da podstakne stabilnost u regionu, da svi narodi na Kosovu i Metohiji nastave bezbedno da žive u svojim domovima, kao i da se sačuvaju mnogi važni istorijski i verski objekti.\nPredsednik Tadić je novoimenovanom ambasadoru Ujedinjenog Kraljevstva preneo da očekuje da će tokom njegovog mandata uzlazni trend političkih, ekonomskih, naučnih, kulturnih i drugih oblika bilateralne saradnje biti nastavljen, kao i da će ukupni odnosi Republike Srbije i Ujedinjenog Kraljevstva dobiti novi kvalitet i da će se oni dalje obogaćivati i unapređivati u interesu naših građana i država.\nAmbasador Muhamad Abdua Dalimunte je predsedniku Tadiću preneo da će tokom svog mandata u Beogradu svoje napore posebno koncentrisati na razvijanje i jačanje odnosa Srbije i Indonezije u oblasti ekonomije, trgovine, kulture, obrazovanja i turizma. Predsednik Tadić je izrazio uverenje da će dve zemlje u narednom periodu intenzivirati politički dijalog i unaprediti odnose i saradnju u svim oblastima od zajedničkog interesa.\nAmbasadorka Vojvodić i predsednik Tadić su se složili da će se Republika Srbija i Republika Crna Gora, uostalom kao i sve zemlje Zapadnog Balkana, u narednom periodu suočiti s brojnim izazovima. Ova godina je, kako su istakli, ključna za naš region, za učvršćivanje demokratije i vladavine prava, uspostavljanje potpune saradnje s Haškim tribunalom, dalji ekonomski razvoj i napredak u evropskim i evroatlantskim integracijama.\nMinistar spoljnih poslova Srbije Vuk Drašković poželeo je dobrodošlicu novoimenovanom ambasadoru Crne Gore u Beogradu Anki Vojvodić i izrazio nadu da će ona svojim radom doprineti daljnjem unapređenju bratskih odnosa Srbije i Crne Gore.\nDrašković je sa žaljenjem konstatovao da ambasador Srbije u Crnoj Gori još nije određen i dodao da su zbog nesuglasica predsednika Srbije Borisa Tadića i premijera Vojislava Koštunice, kao i njihovih partijskih kombinatorika, iz istih razloga upražnjena ambasadorska mesta u još petnaestak država.\n– Ta mesta su upražnjena čak i u nekim zemljama poput Rusije, Kanade, Belgije i Slovačke u kojima su, još pre nekoliko meseci, imenovani naši ambasadori i dobijeni agremani zemalja – prijema, jer im predsednik Srbije ne potpisuje ukaze ili akreditivna pisma – dodao je Drašković u saopštenju.\nDrašković je ocenio da takvo stanje nanosi štetu međunarodnom ugledu Srbije i dodao da država i njeni interesi moraju biti iznad partijskih. Povodom toga što Srbija još nije imenovala ambasadora u Crnoj Gori, Anka Vojvodić je rekla da crnogorska vlada želi da Crna Gora što pre dobije ambasadora iz Srbije „da bi se u punom kapacitetu, preko misija, uspostavili odnosi“.\n– Imamo razumevanja za to. Okolnosti – sada izbori u Srbiji – su verovatno vladu (Srbije) sprečile da sada o tome razmišlja, ali i to će se gotovo sutra desiti. Ja se nadam da će prvi ambasador koji će doći u Crnu Goru, pored svih ostalih koji su već tamo, biti iz Srbije – izjavila je Anka Vojvodić novinarima u vili Crnogorka.


Evropa: Pad broja novoinficiranih i preminulih u Francuskoj, u Turskoj vakcinisano 5,2 miliona ljudi – SveVesti.net\nEvropa: Pad broja novoinficiranih i preminulih u Francuskoj, u Turskoj vakcinisano 5,2 miliona ljudi\nPrema anketi, veći broj Bugara preležao koronu\nRezultati nezavisne ankete koju je u Bugarskoj sprovela agencija Galup internešenel na uzorku od 1.011 ispitanika, pokazuju da je veliki deo stanovništva, po svemu sudeći preležao kovid-19.\nOko 16 odsto ispitanika izjavilo je da je imalo srednju ili težu kliničku sliku bolesti, a sličan broj građana imao je asimptomatsku infekciju ili se nisu prijavili zdravstvenoj službi.\nAgencija BTA prenosi da je jedan od 10 ispitanika opisao svoj slučaj kao težak, što je u skladu i sa zvaničnom statistikom.\nVirus se najviše širio među mlađom populacijom u Sofiji i većim bugarskim gradovima, a najmanje potvrđenih slučajeva je bilo među starijima od 65 godina i u ruralnim područjima.\nIspitivanje je sprovedeno od 4. do 12. februara.\nU Turskoj vakcinisano 5,2 miliona ljudi prvom dozom\nU Turskoj je vakcinisano više od pet miliona ljudi prvom dozom kineskog Sinovak Bioteka, a u okviru kampanje pokrenute pre mesec dana, današnji su podaci Ministarstva zdravlja.\nAnkara je vakcinaciju pokrenula 14. januara, a počela je od zdravstvenih radnika i starijih, preneo je Rojters.\nPodaci su pokazali da je do danas popodne više od 5,2 miliona ljudi primilo najmanje jednu dozu vakcine.\nOko 900.000, uključujući visoke državne zvaničnike, primilo je drugu dozu.\nTurska planira da vakciniše nastavnike kasnije ovog meseca pred ponovno otvaranje škola 1. marta.\nTurska će od marta započeti i postepeni povratak u normalan život po provincijama, izjavio je juče predsednik Turske Redžep Tajip Erdogan, dodajući da će “zaključavanje” tokom vikenda, koje važi u celoj zemlji, biti ukinuto u pojedinim provincijama na osnovu stope zaraze.\nMinistarstvo zdravlja Francuske danas je saopštilo da je u poslednja 24 sata evidentiran 22.501 novi slučaj kovida-19, ili 2.517 manje nego dan ranije, a ukupno oko 3,54 miliona od početka epidemije u toj zemlji.\nMinistar zdravlja Francuske Olivije Veran izjavio je da je prerano da se ublažavaju restriktivne antiepidemijske mere i najavio da će se od ponedeljka period izolacije za sve koji su testirani pozitivno na korona virus produžiti za tri dana, sa sedam na 10.\nPrevious Mogerini: Najveća opasnost po EU dolazi iznutra\nNext Evropa: U Nemačkoj 503 žrtve virusa, u Francuskoj pad broja novoobolelih


Situacija na diplomatskom „frontu“ sve gora: Amerika želi da protera još 55 ruskih diplomata - 29.10.2021, Sputnik Srbija\nSituacija na diplomatskom „frontu“ sve gora: Amerika želi da protera još 55 ruskih diplomata\nVašington želi da protera još 55 ruskih diplomata i administrativnih radnika ambasade Rusije i konzulata, izjavila je portparolka Ministarstva spoljnih poslova... 29.10.2021, Sputnik Srbija\nKako je precizirala, u američkoj ambasadi u Rusiji trenutno radi oko 130 osoba, dok ruska misija u Vašingtonu i dva generalna konzulata u Njujorku i Hjustonu ukupno broje manje od 200 ljudi.Prema rečima Zaharove, ništa ne sprečava Ameriku, što joj je više puta saopštavano na različitim nivoima, da u potpunosti popuni „više nego dovoljnu kvotu od 455 diplomatskih službenika, uključujući toliko tražene konzule“.Umesto toga, kako je objasnila, u Vašingtonu u medijima kruže netačne tvrdnje o tome da Rusija u Americi ima navodno skoro četiri puta više diplomata, nego Amerika u Rusiji.„Pritom, tu nam računaju sastav našeg Stalnog predstavništva pri UN u Njujorku koje nema nikakve veze sa bilateralnim diplomatskim misijama“, istakla je portparolka.Amerika pokrenula spiralu konfrontacijeZaharova je podsetila da je upravo Vašington taj koji je pokrenuo spiralu konfrontacije konfiskovanjem imovine koja pripada ruskim diplomatskim predstavništvima i masovnim proterivanjem diplomata. Podsetimo, u oktobru je više uticajnih američkih senatora uputilo pismo američkom predsedniku Džozefu Bajdenu u kojem su od njega zahtevali da protera iz zemlje 300 ruskih diplomata ukoliko ruske vlasti ne pristanu na povećanje broja članova osoblja američke ambasade u Moskvi.\nrusija, politika, diplomatski odnosi, sad, diplomatski rat, proterivanje diplomata, rusija – politika\nVašington želi da protera još 55 ruskih diplomata i administrativnih radnika ambasade Rusije i konzulata, izjavila je portparolka Ministarstva spoljnih poslova Rusije Marija Zaharova.\n„S obzirom na zahteve Vašingtona da još 55 naših diplomata i administrativno-tehničkih radnika treba da napusti SAD u narednim mesecima (što u suštini znači proterivanje), situacija na diplomatskom 'frontu' samo će se pogoršati“, konstatovala je Zaharova.\nKako je precizirala, u američkoj ambasadi u Rusiji trenutno radi oko 130 osoba, dok ruska misija u Vašingtonu i dva generalna konzulata u Njujorku i Hjustonu ukupno broje manje od 200 ljudi.\nPrema rečima Zaharove, ništa ne sprečava Ameriku, što joj je više puta saopštavano na različitim nivoima, da u potpunosti popuni „više nego dovoljnu kvotu od 455 diplomatskih službenika, uključujući toliko tražene konzule“.\nUmesto toga, kako je objasnila, u Vašingtonu u medijima kruže netačne tvrdnje o tome da Rusija u Americi ima navodno skoro četiri puta više diplomata, nego Amerika u Rusiji.\n„Pritom, tu nam računaju sastav našeg Stalnog predstavništva pri UN u Njujorku koje nema nikakve veze sa bilateralnim diplomatskim misijama“, istakla je portparolka.\nAmerika pokrenula spiralu konfrontacije\nZaharova je podsetila da je upravo Vašington taj koji je pokrenuo spiralu konfrontacije konfiskovanjem imovine koja pripada ruskim diplomatskim predstavništvima i masovnim proterivanjem diplomata.\n„Na svaku neprijateljsku akciju SAD uslediće brz i proporcionalan, ali ne nužno i simetričan odgovor. Ponovo predlažemo da se zaustavi spirala eskalacije i započne sadržajan, pravedan razgovor na osnovu međusobnog uvažavanja o svim problemima koji postoje u bilateralnim odnosima“, poručila je Zaharova.\nPodsetimo, u oktobru je više uticajnih američkih senatora uputilo pismo američkom predsedniku Džozefu Bajdenu u kojem su od njega zahtevali da protera iz zemlje 300 ruskih diplomata ukoliko ruske vlasti ne pristanu na povećanje broja članova osoblja američke ambasade u Moskvi.


Brnabić: Medicinski karantin za migrante koji ulaze u Srbiju - Istinito.com - Ne budi ovca!\nPočetna > Region > Brnabić: Medicinski karantin za migrante koji ulaze u Srbiju\nBrnabić: Medicinski karantin za migrante koji ulaze u Srbiju\n13. Marta 2020. Istinito186Leave a Comment on Brnabić: Medicinski karantin za migrante koji ulaze u Srbiju\nVlada Srbije će zbog virusa korona danas formalno formirati dva krizna štaba, a donesena je i odluka o medicinskom karantinu za migrante koji ulaze u Srbiju, izjavila je premijer Ana Brnabić.\nOna je navela da migranti koji od ovog trenutka ulaze u Srbiji moraju da budu 14 dana u medicinskom karantinu.\n“Doneli smo odluku o pravljenju medicinskog karantina za migrante u Miratovačkom polju /kod Preševa/ zato što migranti u ovom trenutku moraju da budu 14 dana u karantinu da bi se suzbila bilo kakva eventualna zaraza”, rekla je Brnabićeva za televiziju “Pink”.\nOna je dodala da je izdata jasna instrukcija da se svi objekti na auto-putu – restorani, pumpe, hoteli, obezbijede zaštitnim sredstvima i maskama jer radnici dolaze u kontakt sa velikim brojem ljudi.\nBrnabićeva je navela da će Ministarstvo spoljnih poslova Srbije preporučiti državljanima Srbije koju su u ugroženim područjima u inostranstvu da za vrijeme Uskrsa ne dolaze u Srbiju.\nOna je, uz apel građanima i medijima da budu odgovorni, istakla da ne treba paničiti, već treba slušati savjete stručnjaka.\n“Najgore što sada možemo da se desi nama ili bilo kojoj zemlji na svetu je panika – dobra stvar je što smo ovo dočekali spremni, što pratimo i slušamo struku i donosimo adekvatne mere”, rekla je Brnabićeva.\nPrema njenim riječima, ukoliko epidemiolozi budu savjetovali, škole će biti zatvorene, ali za tim sada nema potrebe.\nBrnabićeva je rekla da će početi testiranje mogućnosti za uvođenje digitalne nastave ako bude potrebno da se škole zatvore.\nOna je navela da će Vlada Srbije danas formalno formirati tim za direktnu borbu protiv virusa, kao i tim za otklanjanje ekonomskih posljedica nastalih zbog pojave virusa korona.\nBrnabićeva je napomenula i da je od sedam novozaražnih virusom korana, njih četiri u kućnoj izolaciji, dok su tri osobe zadržane na lečenju, te da je sve pod kontrolom.\nU Srbiji je registrovano sedam novozaraženih virusom korona, tako da je ukupan broj do jutros u 8.00 časova dostigao 31, saopšteno je iz Ministarstva zdravlja.\nTagged istinito kamp korona migranti srbija\nU Španiji oko četiri hiljade zaraženih\nAustrija zatvara 47 graničnih prelaza ka Italiji


Gradska Skupština jednoglasno za bratimljenje Novog Sada i Kumanova | Skupština Grada Novog Sada\nGradska Skupština jednoglasno za bratimljenje Novog Sada i Kumanova\nOdluka o uspostavljanju saradnje između Grada Novog Sada, Republika Srbija i Opštine Kumanovo, Republika Severna Makedonija, jednoglasno je danas doneta na sednici Skupštine Grada Novog Sada.\nSporazum o uspostavljanju saradnje najviši je pravni akt koji mogu da potpišu gradovi iz Republike Srbije sa gradovima iz inostranstva, a pomenuti Sporazum trebalo bi da potpišu dva gradonačelnika, Miloš Vučević i Maksim Dimitrievski, na svečanosti u severnomakadenskom gradu prilikom obeležavanja 500 godina od osnivanja Kumanova.\nPrema Odluci, saradnja se uspostavlja na osnovama ravnopravnosti dva prijateljska naroda radi unapređenja društvenog i ekonomskog razvoja. Grad Novi Sad i Opština Kumanovo, kako je navedeno, uspostaviće saradnju u oblasti kulture, nauke, obrazovanja, turizma, sporta, kao i u realizaciji programa i projekata u oblasti socijalne zaštite, urbanizma i komunalne delatnosti.\nDanašnjoj Odluci prethodilo je potpisivanje Pisma o namerama, koje je i prvi korak ka bratimljenju dva grada. Pismo o namerama potpisali su u novembru prošle godine gradonačelnik Kumanova, i, po ovlašćenju gradonačelnika Novog Sada, predsednik novosadskog parlamenta Zdravko Jelušić.\nZamenica predsednika Skupštine Grada Novog Sada Branka Bežanov, koja je i predsednica Komisije za obeležavanje praznika, dodelu priznanja i međugradsku saradnju u zemlji i inostranstvu navela je danas na sednici da je potreba inteziviranja saradnje iskazana još 2017. godine tokom susreta gradonačelnika Novog Sada i ambasadorke tadašnje Makedonije.\n– Uvereni smo u značaj međunarodne saradnje u obostranom interesu, kao i u vrednosti razmene iskustava i boljeg međusobnog razumevanja građana ova dva multietnička grada, u cilju unapređenja kulturnih i istorijskih veza i društvenog i ekonomskog razvoja. Namera uspostvaljanja i unapređenja saradnje iskazana je za oblasti društvenog života, kulturu, nauku, obrazovanje, turizam i sport. Takođe, na osnovama ravnopravnosti predviđena je saradnja u cilju poboljšanja ekonomskog razvoja dva grada kroz izradu i realizaciju zajedničkih programa i projekata u oblasti socijalne zaštite, urbanizma i komunalne delatnosti – navela je Bežanov.


Podržite Henkel kampanju za smanjenje higijenskog siromaštva | Giving Balkans\nUkoliko do kraja marta kupite Persil deterdžent doprinećete da deca o kojoj brinu SOS Dečija sela Srbija imaju pristup čistoj odeći.\nAkcija je počela u februaru, a cilj je da se obezbedi 144.000kg čistog veša za decu, mlade i porodice koje podržava organizacija SOS Dečija sela Srbija, jer higijensko siromaštvo izuzetno negativno utiče na razvoj dece. Ne samo na njihovo zdravlje, već i na samopouzdanje, dobrobit, međuljudske odnose i budućnost.\nKao odgovorna kompanija, Henkel je prepoznao značaj ovog problema, te je na globalnom nivou doneo odluku o važnosti podizanja svesti javnosti o istom i njegovom rešavanju, kažu iz Henkela.\nPoruka kampanje „Sva deca zaslužuju čistu odeću“ predstavlja samo jedan segment naše misije koja kaže da sva deca zaslužuju da žive u toplom, bezbednom i podsticajnom okruženju, kako bi izrasla u zdrave, uspešne i srećne osobe. Pored doma punog ljubavi i podržavajuće sredine, važan preduslov za zdravo odrastanje je redovna higijena. To je, pored snažnog osećaja društvene odgovornosti, tačka susreta kompanije Henkel i naše organizacije, ističe Vesna Mraković Jokanović, nacionalna direktorka SOS Dečija sela Srbija.\nDo kraja marta ostalo je još malo vremena, zato kupite Persil deterdžent još danas i podržite ovu humanu akciju.


Mediji o Bankarskom ombudsmanu i zaštiti klijenata - 2009\nNezavisni dnevnik VIJESTI, 16. septembar 2009. godine\nKalač zamrznuo članstvo u DPS-u da bi bio nezavisan\nPodgorica – Odbor za ekonomiju, budžet i finansije predložiće Skupštini da se Halil Kalač imenuje za bankarskog ombudsmana.\nKalača je na tu funkciju predložila Demokratska parija socijalista (DPS) koja je uz biografiju članovima Odbora dostavila i pismo Kalača koji je naveo da će „zamrznuti sve funkcije u DPS–u dok obavlja funkciju bankarskog ombudsmana“.\nU članu 92 Zakona o bankama, između ostalog piše, da je „bankarski ombudsman nezavisno lice koje u vansudskom postupku učestvuje u rješavanju spornih pitanja između klijenata i banaka, kao i da se na tu funkciju može izabrati osoba u čiju se nepristrasnost ne smije sumnjati”.\nU Zakonu o bankama i aktu Centralne banke (CBCG) kojim se bliže utvrđuju uslovi za rad bankarskog ombudsmana nije definisano ko će obezbijediti platu za njegov rad pa je Odbor odlučio da pošalje dopis Skupštini i CBCG da riješe to pitanje do njegovog zvaničnog izbora. Zakonom je bilo predviđeno i da se bankarski ombudsman izabere u roku od godinu dana od dana usvajanja zakona, a što je trebalo da bude 31. mart


Zaharova: Zapad riješava probleme u uskom krugu, a onda ih nameće ostalima – Borba\nZapadni partneri planiraju da razgovaraju o globalnim problemima sa kojima se čovječanstvo suočava u „suženom formatu“, a nisu čak ni razmatrali mogućnost da Rusija učestvuje na plenarnoj sjednici Minhenske konferencije o bezbjednosti, izjavila je portparolka Ministarstva spoljnih poslova Rusije Marija Zaharova.\nPrema njenim riječima, s obzirom na pitanja koja su bila na dnevnom redu, među kojima su globalne teme poput „problema svjetskog razvoja“, „problema klimatskih promjena“, „borba sa pandemijom virusa korona“, izaziva nedoumicu sastav učesnika na tom događaju.\n„U stvari, planirano je da se o problemima sa kojima se suočava cijelo čovječanstvo, razgovara u veoma ‘suženom’ formatu. Organizatori su na diskusiju pozvali rukovodstvo SAD i EU, kao i generalnog sekretara UN i generalnog direktora SZO. Nije bilo ni govora da u tome učestvuju i druge zemlje, uključujući Rusiju i Kinu“, konstatovala je portparolka.\nNaprotiv, o njima se razgovarano kao o prijetnjama i suparnicima protiv kojih se treba boriti, dodaje Zaharova.\n“Ponovo moramo primjetiti želju zapadnih partnera, koja je ojačala poslednjih godina, da riješavaju probleme u uskom krugu, da promovišu rješenja koja njima odgovaraju, a koja će se kasnije nametati ostalim članovima međunarodne zajednice kroz prizmu ‘svjetskog poretka zasnovanog na pravilima'“, dodala je Zaharova, naglasivši da Moskva ne deli takav pristup i poziva na široku međunarodnu saradnju.\nPodsjetimo, juče je održana specijalna onlajn-sjednica Minhenske konferencije o bezbjednosti. Generalni sekretar NATO-a Jens Stoltenberg izjavio je da Evropa i Sjedinjene Američke Države zajedno treba da štite postojeći svjetski poredak za koji izazov predstavljaju Rusija i Kina – one pokušavaju da „prekroje pravila u skladu sa svojim interesima“.\nAmerički predsjednik Džo Bajden optužio je, nastupajući na Minhenskoj konferenciji, optužio Rusiju da pokušava da nanese štetu transatlantskim odnosima SAD i njenih saveznika.\nVuković objavio dokaze: DPS ponižava Nikšić, Simović živi u Podgorici, o trošku građana dolazi na posao


Do Nove godine ima 5 MESECI, a Vesić već uzima 300 miliona za “rasvetu”! – Gerila\nGerila > Društvo > Do Nove godine ima 5 MESECI, a Vesić već uzima 300 miliona za “rasvetu”!\nobjavljeno na Jul. 30, 2018 u 1:26 pm 30/07/2018\n“Sve što je Grad Beograd proteklih godina uložio u svečanu dekorativnu rasvetu, uz vatromete i koncerte, višestruko se isplatilo kroz prihode grada od turizma jer je Beograd postao jedna od napoželjnijih evropskih turističkih destinacija posebno u periodu Božića i Nove godine”, ponovo je slagao Vesić, iako je gladska vlast početkom godine priznala da profit nije bio onoliki koliko su najavljivali Siniša Mali i upravo Vesić.\nPrema njegovim rečima, Grad Beograd je protekle četiri godine dekorativnom rasvetom osvetlio 54 zgrade koje su spomenici kulture i spomenike, a planirano je da ove godine dekorativnom rasvetom bude obuhvaćeno još 20 novih lokacija u centru grada među kojima su plato ispred Hrama Svetog Save, Slavija, Tašmajdan, Skadarlija, Pionirski i Akademski park, Kalemegdan, palata Albanija, Cvetni trg…\nVesić je bezobrazno dodao da ga kritike na račun ove odluke “uopšte ne interesuju”! Pošto će on nastaviti da namešta tendere i otima pare stanovnicima našeg glavnog grada!\nTagovi300 miliona54 zgradebeogradbeogradska jelkagoran vesićknez mihajlovanaprednjacinovogodišnja jelkanovogodišnja rasvetarasvetasnssrpska napredna strankatender


RADIONICE VRŠNJAČKIH EDUKATORA/ICA – CEM – Centar za edukaciju mladih Travnik\nRADIONICE VRŠNJAČKIH EDUKATORA/ICA\nHome Vijesti OBRAZOVNI PROGRAMI RADIONICE VRŠNJAČKIH EDUKATORA/ICA\n10 Februara, 2017\tby cem\tin OBRAZOVNI PROGRAMI\nVolonterke i volonteri CEM-a, koji/e su prošli/e trening za vršnjačke edukatore/ice, započeli/e su realizaciju radionica, namijenjenih njihovim kolegama/icama iz škole. Teme radionica vezane su za probleme konzumiranja alkohola među mladima i nasilja nad ženama i djecom.\nU neformalnim obrazovnim okvirima grupa vršnjaka igra značajnu ulogu u ličnim, društvenim ili psihološkim pitanjima, jer se među njima razvija povjerenje koje ih povezuje i čini grupom. Konzumiranje alkohola i nasilje nad ženama su oblasti u kojima socijalni i psihološki faktori, kao što je shvatanje „društvenih normi“ (šta mislimo da je najuobičajnije za nas, šta naši vršnjaci rade) i „modeliranje ponašanja“ (prateći primjere postavljene od vršnjaka), igraju bitnu ulogu .\nProgrami vršnjačkog obrazovanja su upravo zato potrebni, kako bi se obezbijedilo okruženje za društvene promjene, jačanje i otkrivanje odgovornih vršnjaka/inja i lidera/ki u zajednici mladih ljudi, koji mogu da služe kao uzori i da obezbijede intervencije na licu mjesta, kada je to potrebno.\nEdukaciju je ukupno prošlo 12 volontera/ki koji će u narednom periodu, u parovima realizovati po pet radionica za svoje vršnjake/inje, na temu o kojoj su učili na treningu.


Konsultacije u vezi sa finansiranjem udruženja osoba sa invaliditetom - Portal o invalidnosti\nPosted on Feb 27 2018 - 1:27pm by Redakcija\nSvjetlana Timotić, izvršna direktorka organizacije …IZ KRUGA – VOJVODINA, prisustvovala je danas XXIV sednici Saveta za osobe sa posebnim potrebama Skupštine Grada Novog Sada.\nPozivu na sastanak odazvalo se blizu dvadeset predstavnica i predstavnika udruženja osoba sa invaliditetom, kojima je Sonja Radaković, predsednica Saveta, predočila uslove Javnog konkursa za dodelu sredstava iz budžeta Grada Novog Sada za finansiranje udruženja osoba sa invaliditetom u oblasti socijalne zaštite koji su od interesa za Grad Novi Sad za 2018. godinu.\nPrisutnima je ovom prilikom saopšteno da će Grad Novi Sad tokom 2018. godine za finansiranje udruženja osoba sa invaliditetom u oblasti socijalne zaštite izdvojiti ukupno 25 miliona dinara, što je iznos koji nije umanjen u odnosu na izdvajanja Grada za istu namenu u 2017. godini. Predstavnice i predstavnici pomenutih udruženja pozvani su da do 5. marta, do kada traje konkurs, podnesu svoje prijave. Prisutnima je na sastanku predočeno i to da će odluka nadležne komisije biti objavljena do kraja marta 2018. godine, kada će uslediti i isplata odobrenih sredstava udruženjima.


Ambasadorica Austrije Ulrike Hartmann: BiH kao država se ne smije dovoditi u pitanje | Dunav.at\nNova austrijska ambasadorica u BiH Ulrike Hartmann u prvom za bh. medije, govorila je o prioritetima rada na čelu ambasade te o odnosu njene države prema BiH.\nKomentirala je i zastoj u našoj državi zbog prepucavanja bh. političara te najnovije zahtjeve o ukidanju imena RS, kao i priče o otcjepljenju tog entiteta.Hartmann je prethodno obnašala dužnost šefice Ureda visokog predstavnika u BiH (OHR) u Banjoj Luci te odlično poznaje prilike u BiH.\nAuthor EmaPosted on 12. Aprila 2018.\nDekret predstavlja najsveobuhvatniju promjenu u evropskoj politici zaštite podataka u zadnjih nekoliko decenija. Kada stupi na snagu u maju 2018. godine, ona će zamijeniti postojeću...\n(VIDEO) Putin raspametio austrijsku šeficu diplomacije: Na vjenčanje joj doveo Kozake, a posebno ju je oduševio jednim znakom pažnje\nAuthor EmaPosted on 18. Avgusta 2018. 18. Avgusta 2018.\nKako piše Russia Today Putin je na vjenčanje stigao sa ogromnim buketom cvijeća za mladu, a ubrzo su stigle i fotografije na kojima je...\nAuthor NevenaPosted on 27. Marta 2019.


24. mart, Svetski dan borbe protiv TB 2019 – Crveni krst Bujanovac\n24. mart, Svetski dan borbe protiv TB 2019\n25/03/2019 admin AKTIVNOSTI, NASLOVNA, ZDRAVSTVENA DELATNOST 0\nUprkos značajnom napretku ostvarenom u kontroli tuberkuloze u poslednjih nekoliko decenija, prema podacima Svetske zdravstvene organizacije (SZO) iz 2017. godine tuberkuloza predstavlјa deseti po učestalosti uzrok smrti u svetu i vodeći uzrok smrti od jednog infektivnog agensa, učestaliji u odnosu na HIV/AIDS.\nI Crveni krst Srbije je zajedno sa Ministarstvom zdravlјa tokom perioda od 2005-2015. godine svojim učešćem u projektu „Kontrola tuberkuloze u Srbiji“ aktivnim traganjem za obolelima omogućio da se stopa obolјevanja smanji sa 37/100.000 stanovnika u 2005. godini na znatno nižu stopu koja za 2017. godinu iznosi 11/100.000 stanovnika.\nCrveni krst Bujanovac je 24.mart, Svetski dan borbe protiv TB obeležio uličnom akcijom na Karađorđevom trgu u Bujanovcu, gde su volonteri Crvenog krsta delili liflete sa informacijama o TB i kako se zaštiti od iste.\nTrace the Face Poster mart 2019\nAkcija dobrovoljnog davanja krvi 29.03.2019.


01.01.2017. Novogodišnji koncert klasične muzike – Butua.com – kultura i kulturni turizam Budve\nHomePo godinama201701.01.2017. Novogodišnji koncert klasične muzike\n08/01/2017 2017, Izvještaji, reportaže..., Muzički programi - Arhiva (2007-....), Turistička organizacija Budva 0\nU okviru programa koji je pripremila Turistička organizacija Opštine Budva za 2017. godinu, koncert klasične muzike 01. januara u popodnevnim časovima, zauzima sve značajnije mjesto o čemu svake godine govori sve bolja pośećenost. Tako je bilo i ove 2017. godine, kada je veliki broj pośetilaca uživao u muzici koju je izvodio Mediteranski revijski orkestar pod dirigentskom palicom Radovana Papovića, kao i u nastupima solista: Jadranke Jovanović, Olivera Njega, Marka Kalajanovića i Lane Asije Dabović.\nPogledajte video fragmente sa koncerta održanog ispred zidina Starog grada u Budvi.\nlana asija dabović\nmediteranski revijski orkestar


BESCARINSKI SPORAZUM Rusko tržište potpuno otvoreno za srpsku hranu\nVrata ruskog tržišta potpuno su otvorena za poljoprivredne i prehrambene proizvođače iz Srbije, ocenjeno je u Moskvi na sastanku srpskog ministra za inovacije i tehnološki razvoj Nenada Popovića i ministra poljoprivrede Rusije Dmitrija Patruševa.\nRuski ministar je pozvao proizvođače iz Srbije da u većem broju dođu u Rusiju i iskoriste bescarinski sporazum koji je na snazi između dve zemlje.\nPopović i Patrušev su ocenili da je taj sporazum, koji omogućava trgovinu svih poljoprivrednih proizvoda bez carina, jedinstvena šansa za unapređenje poljoprivredne saradnje, saopšteno je iz Ministrstva za inovacije i tehnološki razvoj Srbije.\nKao član međuvladinog komiteta Srbije i Rusije lično ću se angažovati da maksimalno povećamo bilateralnu saradnju u oblasti poljoprivrede i prehrane, jer je to sektor koji ima najveći potencijal za rast i koji može da donese brzu i konkretnu korist svim građanima Srbije”, rekao je Popović.\nOn je posebno naglasio potencijal za saradnju kada je reč o razvoju i primeni inovacija i IT rešenja za poljoprivredu.\nPopović je napomenuo da je Srbija jedan od evropskih lidera u oblasti digitalizacije poljoprivrede, te da srpski institut Biosens” razvija inovaciona rešenja za poljoprivredu zasnovana na veštačkoj inteligenciji, virtuelnoj realnosti, internetu stvari, big dejta”.\nPrimena tih rešenja omogućava maksimalnu iskorišćenost potencijala zemljišta, precizno planiranje prinosa koji nekada variraju dva do četiri puta, kao i uštede do 30 odsto u đubrivu, pesticidima i gorivu. Naši partneri iz Rusije zainteresovani su da ova rešenja primene u svojoj zemlji”, rekao je Popović.\nOn je pozvao Patruševa da poseti Srbiju i lično se uveri u inovacione potencijale u oblasti poljoprivrede.\nPatrušev je prihvatio poziv i najavio da će do kraja ove ili početkom sledeće godine posetiti Srbiju.\nMej: Pregovori o granici nastaviće se do novembra\nUN STANDARDI Evo šta preduzeće treba da uradi da bi se zaštitila prava LGBT osoba


KREĆE LUDILO: Počinje nova 'Red Bull air race' sezona - Vesti, Ostali sportovi\nHotSport»Ostali sportovi»Vesti»KREĆE LUDILO: Počinje nova ‘Red Bull air race’ sezona\nKREĆE LUDILO: Počinje nova ‘Red Bull air race’ sezona\nLazar Janošević| 2016-03-11T12:22:23+00:00\t11. mar 2016. 12:21|0 komentara|HotSport\nAbu Dabi, glavni grad Ujedinjenih Arapskih Emirata obećava da će ovo biti najuzbudljivije otvaranje sezone u poslednjih devet godina.\nOve godine u trkama će učestvovati ukupno 14 pilota takmičara. Grupa je podmlađena novim pilotima, novim članovima tima, novom tehnologijom i novim formatom takmičenja, a da ne spominjemo upražnjeno mesto na vrhu rang liste nakon penzionisanja Pola Bonoma, svetskog šampiona iz 2015. godine.\nTokom probnog trening leta koji je predvodio Australijanac Met Hol, piloti Kirbi Čemblis iz Amerike i Nikolas Ivanof iz Francuske vinuli su se iznad Abu Dabija koji se sve više širi i samim tim menja svoj izgled svake godine.\nGlavni grad UAE je širom sveta poznat po svojim arhitektonskim inovacijama, a kranovi koji se nalaze po celom gradu svake godine izrode novo arhitektonsko čudo. Leteći u svojim trkačkim avionima, letački trio je mogao sve to da vidi, od poznatih kupola Palate Emirata i lukova mosta šejika Zajeda, do neverovatnog kontrasta između nepreglednih pustinja u unutrašnjosti i ljudski uzgojenog zelenila na obali.\nHolovo vođstvo na stazi je bilo simbolično, imajući u vidu njegovu reputaciju. Nakon što je u 2015. godini završio drugi u šampionatu iza Pola Bonoma iz Velike Britanije, koji se na kraju prošle sezone penzionisao, Hol je pilot kojeg će svi juriti, jer i on juri svoju prvu titulu. Australijanac će morati da iskoristi sav svoj arsenal, kako bi odbio Čemblisa i Ivanofa, ali i ostatak pilota, uključujući Austrijanca Hanesa Arha, Čeha Martina Šonku, ali i po prvi put pilota sa Balkana Petera Podlunšeka iz Slovenije.\nŠto se tiče formata takmičenja, on će u odnosu na prošlu sezonu biti promenjen, a fokus će biti više na postignutom vremenu što će istaći sposobnosti pilota i njihovih timova. 14 pilota takmičiće se po eliminacionom sistemu za prolaz u narednu fazu takmičenja, a grupu će popuniti najbrži gubitnik iz kvalifikacija. U drugoj rundi takmičenja, osam pilota će se takmičiti na osnovu vremena koje su postigli u prvoj rundi takmičenja. Tako će se najbrži pilot takmičiti protiv pilota sa osmim vremenom, drugi sa sedmim i tako dalje. Pobednik svake trke prolazi među finalnih 4.\nJoš jedna promena u sistemu takmičenja se odnosi na takmičenje po parovima. U slučaju da ni jedan pilot ne uspe da ostvari validno vreme u narednu rundu takmičenja će proći drugi “najbrži gubitnik”.\n– Mi konstantno težimo da poboljšamo format takmičenja kao i da obezbedimo jednake uslove za sve takmičare. U 2015. godini smo imali isti sistem uparivanja u prvoj i drugoj rundi takmičenja. Sada je to promenjeno i vreme ostvareno u prvoj rundi direktno utiče na raspored takmičenja u drugoj rundi, objasnio je direktor trke Džim DiMateo i dodao\n– Verujemo da je ovaj sistem takmičenja daleko pravičniji za pilote i da će poboljšati takmičenje na svim lokacijama, a posebno rezultate.\nTAGOVI: Red Bull Air Race


Koncert Željka Vasića u TC Plaza Kragujevac – Fotkaj KG\nKoncert Željka Vasića u TC Plaza Kragujevac\n17 maja, 2015 30 septembra, 2015 Admin Aktuelnosti, Društvo, Muzička dešavanja\nU okviru manifestacije Grazia Shopping Night u TC Plaza nastupio je jedan od naših najpopularnijih pop pevača – Željko Vasić. Svojim pesmama zabavljao je publiku koja je uživala pevajući zajedno sa njim popularne pesme, kako one kojima se pojavio na našem muzičkom nebu tako i najnovije koje su za kratko vreme postale popularne.Govoreći za naš sajt, Vasić je istakao da mu je izuzetno drago što je nastupu prisustvovao veliki broj ljudi I da je atmosfera bila sjajna. Među najraspevanijima bili su svakako najmlađi koji su zajedno sa njim pevali najveće hitove. Ono što je posebno naglasio jeste I to da ima u planu održavanje koncerta krajem ove ili početkom naredne godine u našem gradu na nekoj većoj lokaciji.\nKada je reč o promociji novog albuma, Vasić ističe da je ona počela izbacivanjem spota za pesmu Lozinka za raj koja je naišla na izvanredan prijem kod publike. Nakon ovog spota, publika se susrela sa interesantnim spotom za pesmu Na pola metra I najnoviji spot je spot za pesmu Lako je umreti. Upravo će svakog meseca izlaziti po jedan spot za nove pesme da bi na kraju godine bila održana velika promocija albuma.\nKoncert grupe „Čovek bez sluha“ na stadionu PMF-a


VULIN: Suštinsko pitanje bezbednosti Srbije i regiona je pitanje "velike Albanije" | Ekspres.net\nVULIN: Suštinsko pitanje bezbednosti Srbije i regiona je pitanje "velike Albanije"\nMinistar odbrane Srbije Aleksandar Vulin izjavio je danas da je suštinsko pitanje sprske bezbednosti i bezbednosti čitavog regiona pitanje "velike Albanije".\nVulin je na panelu posvećenom regionalnoj bezbednosti u okviru konferencije "Ka bezbednijoj Srbiji" u Beogradu rekao da je "velika Albanija ta koja izaziva duboku nestabilnost i duboku zabrinutost" i naveo da je zabrinjavujaće odsustvo reakcije međunarodne zajednice, saopštilo je Ministarstvo odbrane.\nOn je rekao da je najozbiljnija pretnja miru na Balkanu "stvaranje nove države", koja bi, ukoliko se formira, obuhvatala prostore današnje Albanije, delova Srbije, Crne Gore, Makedonije, i jednog dela Grčke, i dodao da o tome svedoče izjave predsednika Albanije Edija Rame o granicama.\n"Ako sukobi na Balkanu budu ponovo oživeli, oživeće zato, ili ako neko pokuša da reši albansko nacionalno pitanje, a da zanemari sva ostala nacionalna pitanja", rekao je Vulin i dodao da je legitimno pravo Srbije da vodi računa o svojim sunarodnicima gde god da žive.\nGovoreći o bezbednosnim izazovima, kao glavne je izdvojio "nelegalno proglašenje nezavisnosti Kosova", islamski fanatizam, migrantsku krizu, i dodao da nepostojanje jasnih pravila i "brutalno kršenje međunarodnog prava" predstavljaju najveći bezbednosni izazov na Balkanu.\n"Kada nema međunarodnog prava, a bombardovanjem SR Jugoslavije i priznavanjem secesije Kosova i Metohije međunarodno pravo je uništeno, nemate jasnih pravila na osnovu kojih zemlje i narodi postoje", ocenio je ministar odbrane.\nVulin je odsustvo medjunarodnog prava naveo kao najopasniju stvar koja se desila na Balkanu, i za koje kaže da je opasnije i od ratova.\nPo njegovoj oceni u proteklih nekoliko godina, za vreme mandata predsednika Aleksandra Vučića, Srbija izborila za pravo da odlučuje sama o sebi, a ne da brine o interesima drugih, što je, kako je rekao, kroz istoriju često činila.\nvulin ministarstvo odbrane bezbednost velika albanija\nStanje na putevima (VIDEO)


Koliko je izazovan uzgoj ovaca? - Bolja Zemlja\nNašu ekipu ljubazno je dočekao i ugostio Dragan Marićević, koji se bavi stočarstvom, a koji živi u blizini čuvene Marićevića jaruge, mesta gde je podignut Prvi srpski ustanak. Dragan nam je, na početku razgovora, ispričao i istoriju svojih predaka.\nOvaj poljoprivrednik je, preko svoje bake, naučio većinu poljoprivrednih delatnosti, a na svom imanju drži ovce, koze i malo svinja. Pored ovih životinja, Dragan, zajedno sa ćerkom i ženom, hrani i birine se oko 15 pasa, koji provode vreme na njegovom imanju.\nU Srbiji su postale aktuelne plemenite rase ovaca, koje zahtevaju kvalitetno seno i hranu generalno. Zato je Dragan objasnio da svako ko želi da gaji ovce mora da bude spreman i da uloži u njih.\nKoji su to problemi i poteškoće sa kojima se ovaj poljoprivrednik suočava kada je reč o gajenju ovaca? Zašto nije zadovoljan cenama na tržištu i šta je poručio mladima?\nPosetite naš Youtube kanal Bolja zemlja i pogledajte celu priču o ovom poljoprivredniku.\nPrethodni tekstKako kriza u Ukrajini utiče na srpskog poljoprivrednika?\nSledeći tekstTraktori po nikad boljim uslovima


Neizvjesno ukidanje "bijelog hljeba"\nNeizvjesno ukidanje “bijelog hljeba”\nIlustracija, Foto: Radiosarajevo.ba\nMada je Vlada FBiH nedavno prihvatila inicijativu kojom je predloženo ukidanje prava funkcionera i njihovih savjetnika da dobijaju platu nakon prestanka mandata, neizvjesno je kada će biti izmijenjen zakon u ovom pravcu i da li će se on “stići” primjenjivati na aktuelni saziv vlasti FBiH.\nDenis Telić iz nevladine organizacije Centri civilnih inicijativa, koji prati rad federalnog nivoa vlasti, istakao je da je u pitanju zakašnjela reakcija vlasti na nelogičnost primanja visokih plata i nakon prestanka funkcije te da će ovo mnogi građani prepoznati isključivo kao predizborni trik.\n“Pitanje je hoće li biti usvojene izmjene zakona i hoće li se one uopšte odnositi na aktuelni saziv. Vjerovatno se to pravi za naredne mandate”, dodao je Telić i naglasio da su inicijative za ovakvu vrstu odluke bile upućivane i mnogo ranije.\nI neki poslanici u Parlamentu FBiH sumnjaju da će biti vremena sve usvojiti do opštih izbora u oktobru kako bi “bijeli hljeb” bio ukinut za predstavnike sadašnje izvršne i zakonodavne vlasti.\nNasir Beganović, poslanik opozicionog SBB-a u Predstavničkom domu i član Odbora za pravdu i opštu upravu, smatra da je usvajanje inicijative za ukidanje “bijelog hljeba” predizborni trik SDA i SDP-a te da, s obzirom na procedure koje moraju proći svake izmjene zakona, teško da će se ovo stići usvojiti.\nIrfan Ajanović, poslanik SDA, kazao je, pak, da podržavaju ukidanje “bijelog hljeba” i za to su da to bude urađeno u ovom mandatu, ali nije siguran da će neke druge stranke to prihvatiti.\n“Pretpostavljam da će se doći do srednjeg rješenja, da se približi socijalnom statusu društva i, sa druge strane, vodeći računa da izabrani dužnosnici ne ostanu bez ikakvog hljeba po prestanku funkcije”, dodao je Ajanović.\nU Ministarstvu pravde FBiH kazali su da se radi na izmjeni Zakona o platama i naknadama u organima vlasti, kao i da je u planu izmjena Uredbe o naknadama koje nemaju karakter plata. Međutim, napomenuli su da ne mogu reći koja rješenja predviđaju izmjene zakona dok ne dođu na Vladu FBiH, ni kada će one biti okončane, a ministra pravde FBiH Zorana Mikulića nismo uspjeli dobiti.\nInicijativu za izmjenu Zakona o platama i naknadama u organima vlasti FBiH uputila je Skupština Zeničko-dobojskog kantona i Vlada FBiH ju je prihvatila uz obrazloženje da su u aprilu u svoj program rada za ovu godinu uvrstili prijedloge poslodavaca i sindikata kojima se predviđa i ukidanje takozvanog bijelog hljeba.\nZakon o platama i naknadama u organima vlasti FBiH predviđa da ministri, premijer, predsjednik i dopredsjednici FBiH, parlamentarci i njihovi savjetnici imaju naknadu plate nakon prestanka obavljanja javne funkcije.\nNosioci izvršne vlasti i izabrani dužnosnici na ovo imaju pravo godinu dana, odnosno do zasnivanja novog radnog odnosa ili odlaska u penziju, a savjetnici šest mjeseci. Iznos samih njihovih plata, kada se pomnoži osnovica od 315 KM i pripadajući koeficijent, trenutno se kreće od 2.457 KM za poslanike i delegate do 3.150 KM za predsjednika FBiH, a 2.016 KM za savjetnike.


(VIDEO) INTER SE SPASAO OD BRUKE! Slavija pred kraj ispustila pobedu protiv milanske ekipe, Bane Ivanović kao kapiten predvodio Zenit u remiju sa Lionom! - Informer\n(VIDEO) INTER SE SPASAO OD BRUKE! Slavija pred kraj ispustila pobedu protiv milanske ekipe, Bane Ivanović kao kapiten predvodio Zenit u remiju sa Lionom!\nFudbaleri Slavije iz Praga odigrali su nerešeno u Milanu sa Interom (1:1) u prvom kolu Lige šampiona. Takođe, u drugoj utakmici ruski Zenit je uspeo da izvuče bod na gostovanju protiv Liona (1:1)\nČesi su bili potpuni autsajderi protiv ove sezone veoma pojačanog Intera. Hrabro su ušli u duel sa dosta skupljom ekipom koja na ovoj utakmici nije mogla da nađe pravi "recept" za Slaviju.\nGol za goste je postigao Nigerijac Peter Olajinka u 63. minutu. Posle gola, oni se nisu povukli u odbranu, nego su nastavili da napadaju, ali ipak su uspeli da ponovo zatresu mrežu Samira Handanovića.\nIpak "plavo-crni" su u sudijskoj nadoknadi uspeli da se izvuku zahvaljući Nikolu Barelu koji je bio precizan, i spasao klub od bruke.\nU Lionu sastali su se domaći Olimpik i Zenit iz Sankt Peterburga, koji je predvodio Bane Ivanović kao kapiten ekipe.\nRuski tim je prvi poveo pogotkom Simona Azmouna u 41. minutu. Odmah na startu drugog poluvrema Francuzi su uspeli da izjednače golom sa bele tačke, koji je postigao Memfis Depaj.\nKapiten Zenita Bane Ivanović na terenu je proveo svih 90 minuta.\nInter Zenit slavija iz praga olimpik lion\nPUČE INTER KAO ZVEČKA Fiorentina pregazila "neroazure" 4:1\nSTANKOVIĆ: Inter se nije odrekao Vidića, Zvezdi je mesto u LŠ\nSERIJA A: Ikardi za nastavak pobedničkog niza Intera


Windows 10 upozorava korisnike da Chrome i Firefox brže troše bateriju\nTema: Windows 10 upozorava korisnike da Chrome i Firefox brže troše bateriju\n21.07.2016, 22:57 #1\nWindows 10 upozorava korisnike Chromea i Firefoxa da ovi browseri brže troše bateriju, uz preporuku da pređu na Edge.\n“Microsoft Edge je dizajniran isključivo za Windows 10 sa karakteristikama i funkcionalnošću koje poboljšavaju iskustvo pregledanja kao što su Cortana, lako deljenje, čitanje i istraživanje”, rekao je portparol Microsofta sajtu VentureBeat. “Ova Windows obaveštenja sa savetima su napravljena da pruže ljudima brze i jednostavne informacije koje im mogu pomoći da poboljšaju svoje iskustvo sa Windows 10, uključujući i informacije koje mogu pomoći ljudima da produže trajanje baterije. Sa Windows 10 možete lako odabrati podrazumevani browser i pretraživač po svom izboru.”\nOve preporuke počele su da se pojavljuju početkom ovog meseca, a tajming nije slučajno odabran. Krajem prošlog meseca Microsoft je započeo kampanju za Edge koji se reklamira kao browser koji čuva bateriju. Kompanija je objavila rezultate testova četiri browsera, Chromea, Firefoxa, Opere i Egdea, koji pokazuju da je Edge najštedljiviji kada je u pitanju baterija.\nU isto vreme, Microsoft je najavio da će Windows 10 Anniversary Update, koji treba da bude objavljen 2. avgusta, doneti neke promene koje će Egde učiniti još štedljivijim.\nIako je dobro videti kako Microsoft pomera granice energetske efikasnosti svog browsera, korišćenje obaveštenja u Windowsu za reklamiranje može se posmatrati kao loša praksa. Da su Chrome, Firefox ili Opera energetski efikasniji od Egdea, da li bi kompanije koje razvijaju ove browsere mogle da koriste Windows savete na isti način? Naravno da je odgovor negativan. To nije prvi put da Microsoft koristi druge servise za preporuku svog browsera, a verovatno neće biti ni poslednji.